text:
Ishyaka Aimé w’imyaka 15 amaze amasaha arenga 24 yaburiye mu kizenga cyavutse aho isosiyete ikora imihanda STRABAG yakuraga umucanga mu karere ka Musanze.
Amakuru atangwa n’umwe mu bana bari kumwe avuga ko Ishyaka akomoka mu kagari ka Nyagipfurwe, Umurenge wa Nyakiriba Akarere ka Rubavu akaba yari aje mu karere ka Musanze akurikiye ibirori bya Primus Gumaguma azi ko bibera muri Musanze.
Umwe mu bana bari hamwe ari na we wabonye uburyo yaguyemo yavuze ko baje batorotse ababyeyi, ati “Ubundi twavuye i Rubavu tuje kureba Gumaguma, twari tuzi ko hano hari ikizenga tuza kuhogera uko twari batanu tuvuye i Rubavu. Ishyaka ntabwo yari azi koga, yamanutsemo ararigita agarutse hejuru tugerageza kumukuramo aturusha ibiro arongera asubiramo.”
Ayinkamiye Speciose nyina wa Ishyaka yabwiye Imvaho Nshya ko yatunguwe cyane no kumva ko umwana we yaguye mu mazi. Kuva kuri uyu wa Gatandatu yaraye mu mudugudu wa Nyamuremure, Akagari ka Kigombe mu murenge wa Muhoza giherereyemo iki kizenga.
Yashimangiye ko we n’abaturage ntako batagize ngo bashakishe uyu mwana hakibona ariko byarangiye byanze kuko babuze ubutabazi bwihuse.
Ati “Twaraye hano nta muyobozi n’umwe twahararanye yaba n’umuyobozi w’uyu mudugudu; ubu dutegereje ko nibura nko mu masa sita ubuyobozi bw’Akarere na Police baza kudutabara.”
Umuyobozi w’Umudugudu wa Nyamuremuremure Nsabimana Jean Claude yavuze ko yatinze kumenya amakuru y’umwana waguye muri iki kizenga gifite metero zigera kuri 20 z’ubujyakuzimu ashimangira ko abaye uwa kabiri uguyemo.
Yasabye Leta kwita kuri iki kizenga mu maguru mashya kuko gishobora gutwara n’ubuzima bw’abandi nihatagira igikorwa mu maguru mashya.
Umuyobozi w’Akarere ka Musanze Musabyimana Jean Claude, yavuze ko na bo bagitegereje ubutabazi bw’itsinda ry’abasirikare barwanira mu mazi baze kureba ko barohora umurambo w’uyu mwana.
Yasabye ababyeyi guhoza ijisho ku bana babo agaragaza ko bibabaje kuba umwana w’i Rubavu yaguye mu kizenga cy’i Musanze ababyeyi be batazi n’aho ari.
Yasabye n’abaturage kuhagarika kuvomera muri kiriya kizenga mu gihe hagitegerejwe icyo Leta izagikorera mu kubungabunga ubuzima bw’abaturage.
Abaturage b’akagari ka Rugali, mu murenge wa Cyato, mu karere ka Nyamasheke, barashimira cyane Madamu Jeannette Kagame wubakiye abana babo urugo mbonezamikurire, ubu bakaba biga neza amashuri (...)
Nshimiyimana Théophile w’imyaka 37 yahitanywe n’igare yari atwaye, ubwo yagongaga umugore witwa Mukamana Monique na we w’imyaka 37 ejo hashize ku ya 23 Mutarama 2017. Amakuru Imvaho Nshya ikesha (...)
Ababyeyi, abarezi n’abanyeshuri bo muri TTC Mururu mu karere ka Rusizi, barasaba ko muri uyu mwaka w’amashuri hakorwa ibishoboka byose Laboratwari yabo imaze imyaka 10 yubakwa igatangira kubyazwa (...)
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


c: text/html

text:
Nk’uko byanditswe mu butumwa bwiza bwa Yohana 19:34, ubwo Yesu yari ku musaraba umwe mu basirikare yamucumise icumu mu rubavu havamo amazi avaze n’amaraso.
Ibi byabaye kugira ngo ibyahanuwe n’umuhanuzi Yesaya bisohore. “Nyamara ibicumuro byacu ni byo yacumitiwe, yashenjaguriwe gukiranirwa kwacu, igihano kiduhesha amahoro cyari kuri we, kandi imibyimba ye niyo adukirisha” Yesaya 53:5”.
Nk’uko biri mu myizerere ya Gikristo, amaraso n’amazi byavuye mu rubavu rwa Yesu nibyo adukirisha ibyaha, indwara n’izindi ntimba zitandukanye.
Nk’uko bisobanurwa n’abahanga batandukanye mu bumenyamana (théologie), umusirikare wateye Yesu icumu mu rubavu amazina ye ni LONGINUS akaba yari umusirikare uyobora itsinda ry’abasirikare 100 mu ngabo za Pilato akaba yarafite inararibonye mu kwica urubozo abo shebuja Pilato yamaze guciraho iteka ryo gupfa.
Ariko LONGINUS yaje kugira ikibazo cy’uburwayi apfa ijisho ibi byamuteye ubusembwa butashoboraga gutuma aguma kuba mu ngabo ariko na none bitewe nuko shebuja Pilato yamwemeraga nk’umusirikare ufite uburambe mu kubabaza abantu yabonaga kumutakaza mu ngabo ze yaba ahombye cyane. Niko kumuhindurira inshingano amuvana mu mutwe yakoragamo amujyana kuba ukuriye ibikorwa byo ku musozi wa Gologota I Nyabihanga umusozi wicirwagaho abamaze guhabwa igihano cg’ urupfu cyo ku musaraba.
Abicirwaga kuri uyu musozi babaga ari abagome bagombaga kwicwa urupfu rw’agashinyaguro kuko bavugaga ko abo banzwe n’Imana ndetse n’isi ikaba itabemera, niyo mpamvu bababambaga ku musaraba ngo batandukane n’isi n’ijuru. Kuri yu musozi niho Yesu yabambwe.
Yesu ku musaraba
Nk’uko yari abimenyereye mu kubabaza abantu kwe, Longinus yategetse ko bavuna amaguru abari babambanywe na Yesu ngo bapfe vuba kuko isabato yari yegereje ariko bajya kugera kuri Yesu we basanga yapfuye batamuvunnye amaguru (Yohana19:32). Ibi byarakaje Longinus kuba Yesu atanze atamuvunnye amaguru, n’uburakari bwinshi niko kumutera icumu mu rubavu agira ngo arebe koko ko yapfuye havamo amazi n’amaraso ariko ibi byabereye Longinus umugisha kuko amazi avanze n’amaraso byaguye kuri rya jisho ryari rihumye rirahumuka.
Iri cumu Longinus yakoresheje ashinyaguza urubavu rwa Kristo ryaje gufatwa nk’icumu ridasanzwe ndetse abami b’abami benshi barifata nk’ikirango cy’ububasha butangaje bakoreshaga berekana ko ubwami bwabo bukomeye.
Ishusho y’icumu ryatewe Yesu mu rubavu.
Ryafashwe kandi nk’intwaro ikomeye ku buryo urifite atashobora gutsindwa kubw’iyo mpamvu buri umwe wese washakaga kuba igihangange ku isi no kubaka ubwami butanyeganyega yarwanaga iy’inkundura kugirango iryo cumu arifate mu biganza bye. Iri cumu ryagiye rihabwa amazina atandukanye ariko iryahuriwe ho nabenshi ndetse arinaryo ryatumaga rimaranirwa rikanizerwamo imbaraga ni Icumu Ritagatifu.
Kuva mu kinyejana cya mbere kugeza mu cya gatandatu iri cumu ryari mu biganza by’ubwami bw’abami bw’abaroma ribitswe muri Bazirika yitiriwe Umutagatifu Petero, Umwami w’abami w’abaroma yakoresheje iri cumu nk’ikimenyetso cyo gukomera ku bwami bwe ndetse akavugako igihe cyose arifite nta washobora kumurwanya ngo amutsinde kandi ni nako ryasimburanaga mu biganza by’abami b’abaromani uko ingoma zasimburanaga.
Ahagana mu 1350, Umwami w’abami w’abadage witwaga Charles Magne (soma sharire manye) yarwaniye gupfa no gukirango iri cumu arishyikire amaze kurifata yarikoresheje mu ntambara aho ngo ingabo ze zizeraga ko iyo arishyize hejuru batsindaga urugamba yarimanura bagatsindwa. Uku niko ubwami bw’abadage bwakomeje gufata iri cumu ritagatifu nk’intwaro ikomeye yabafashije kuba igihangange ku isi. Mu 1806, ubwo ubwami butagatifu bw’abaromani bwasenyukaga burundu iri cumu ryatwawe mu nzu ndangamurage ya Hofburg(ofubage) mu mugi wa Vienne muri Otrishe.
Mu 1908 Hitler yamenye iby’iri cumu. uko yakuraga afite inyotay’ubutegetsi no kuba umwami w’abami w’abadage kandi akabyutsa ubwami bw’abadage mu burayi, yumvaga icyamufasha kugera ku nzozi ze ntakindi uretse gushyikira icumu ritagatifu.
Ku wa 12/03/ 1938 ingabo za Hitler zigaruriye igihugu cya Otrishe ariko aziha amabwiriza yo kurwanira gushira ariko bagashyikira icumu ritagatifu kandi ababwira ko ntawemerewe kurikozaho ibiganza mbere yuko arikoraho. Bidatize ku wa 15/03/1938, Hitler yakandagiye mu mujyi wa Vienne muri Otrishe kandi ashyira mu biganza bye icumu ryatewe mu rubavu rwa Yesu na Longinus aritwara mu majyepfo y’ubudage mu mujyi wa Nurmberg (soma nirmbege) aho ryarir yarashyizwe na Charles Magne mbere y’uko rijyanwa I Vienne.
Umugenerali w’umunyamerika witwa George Patton we yise iri cumu ingabo irinze ubukiristo ku isi, yagize inyota yo gufata iri cumu mu biganza bye kandi yumvaga kurigira akanaritwaramu gihugu cye cya Amerika ari ubutwari no kuzana itsinzi n’ubuhangange ku gihugu cye. Ibi byatumye ubwo yarwanaga intambara ya kabiri y’isi, Patton yarwanye inkundura kandi ashyiraho itsinda ryihariye ry’abasirikari abaha n’ibikoresho bikomeye kugira ngo byanga byakunda bashyikire iri cumu.
Nyuma y’intambara y’imyaka itanu, mu 1945 ubwami bwa Hitler bwarasenyutse ndetse ingabo za Generale Patton zishyikira icumu ritagatifu zirikuye mu buvumo ryari ryashyizwemo n’ingabo za Hitler mu mugi wa Nermberg.
Nyuma y’impaka ndende, mu 1951 icumu ritagatifu ryasubijwe mu ngoro ndangamuco ya Ofubage (Hofburg) mu mujyi wa Vienne muri Otirishe aho Hitler yari yararikuye akaba ari naho riri magingo aya kandi rikaba ririnzwe mu buryo bukomeye.
Amateka y’icumu ryacumiswe mu rubavu rwa Yesu agaragaza ko mu bami babayeho bagakora amateka yanyeganyeje isi, Yesu ari we mwami w’abami kuko abo isi yita abami b’abami nabo bemeje kandi bagaragaza ko hejuru yabo hari ubasumba kandi ko kumwiringira aribyo bitanga icyubahiro, ubutware no kuramba. N’ubwo yabambwe nk’umugome ariko ibyakoreshejwe byose bamubamba byahindutse ibirango n’ibyububasha bidasanzwe, kuko yari umwami w’abami.
ukuriweb.com bifashishije :
AMATEKA YABAKURU BIBIHUGU
Nagize amahirwe yokuryibonera na. Maso. Yanjye. Ni icumu ryo gutsinda hari. Na makuru ko putine arishaka uko. Ryakabaye kandi. Azaribona kristo azagaruka ryarasubiye iburasirazuba aho. Ryatueuts
Iyi nkuru ni nziza
Urubanza rwa Murekezi ukekwaho Jenoside rwasubitswe, hitabazwa...
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
Amerika : DONALD TRUMP ashobora kugambanirwa n’Inzego z’Iperereza
Umurundi Nahimana Thomas, ari guteka umutwe muri Amarika
Fatima-Portugal : Habaye umuhango wo gusezera kuri Kigeli V, ikimenyetso...
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...
14-01-2017br>
Press Conference : Intambara yongeye kurota hagati ya Donald Trump...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...
13-01-2017br>
Mugihe twiturije Abanyapolitiki n’Abaherwe barategura aho bazahungira
12-01-2017br>
Amahano : Umwami wimikiwe ishyanga

robotstxt: allowed

filter: keep


text:
Aba baturage ngo bafite agaseke bashyiramo amababi y’ibiti, impeke (zigaragaza ihohoterwa rishingiye ku mutungo), amarenga baba bayaziranyeho ku buryo biborohereza kumenya uhohoterwa maze bagasura urwo rugo bakaruganiriza.
Hategekimana Théoneste wiyise Farasiya (izina ry’umugore we kuko babanye neza), umwe mu baturage bo mu Kagari ka Nyirabirori, muri uyu murenge, yitangira ubuhamya bw’ukuntu yakoreraga ihohoterwa umugore we, avuga ko gukoresha amarenga ari ukugira ngo ufite isoni zo kuvugira mu ruhame ko akorerwa ihohoterwa abona uburyo bwiza bwo kubigaragaza.
Yagize ati “Buri hohoterwa tuba twarihaye ibisobanuro by’utubabi n’ibindi bikoresho twifashisha. Iyo turangije kubikusanya turebera hamwe ihohoterwa dufite. Impamvu tubishyira mu marenga, hari abantu batinya kubivugira mu ruhame ariko iyo tubikoresheje mu bimenyetso ubona n’ihohoterwa rishingiye ku gitsina rigaragaye.”
Yavuze ko nyuma yo kubona ibyo bibazo, ngo basura abahuye n’icyo kibazo bakabaganiriza mu ngo zabo.
Ati “ Kugira ngo bature bavuge, dusaba uwahuye n’ikibazo akareba umuntu yiyumvamo akamutuma tukamusura mu rugo bitewe n’uko twabipanze.”
Avuga ko ubu buryo butuma babasha kumenya ihohoterwa ryiganje mu murenge wabo ku buryo biborohera kurikemura.
Agaruka ku kibazo cy’ihohoterwa ubwo hatangizwaga iminsi 16 yo kurwanya ihohoterwa rishingiye ku gitsina ku rwego rw’igihugu, Minisitiri w’Uburinganire n’iterambere ry’Umuryango, Nyirasafari Esperance, yavuze ko umuntu akwiye gutinyuka akabivuga bakarenga imvugo yo kwanga kwiteranya. Yatanze urugero ku bana bahohoterwa imiryango yabo ikabihishira, akavuga ko ibyo bihanirwa n’amategeko.
Ati “Hari ihohoterwa dushobora kutamenya mu gihe uwarikorewe atabivuze, icyo gihe aba atiza umurindi ukomeza guhohotera. Baravuga ngo uhishira umurozi akakumaraho urubyaro. Ni bareke kuvuga ngo siniteranye.”
Abaturage bo muri uyu murenge bavuze ko iyo hakoreshejwe amarenga n’abagabo bakorwa ihohoterwa bagatinya kurigaragaza kuko akenshi baba bumva byabasuzuguza uba ari umwanya mwiza wo kubigaragaza.


text:
Guca bugufi abantu bamwe babifata nko kwitesha agaciro, kwihagararaho no kwikomeza benshi babifata nk’ umuti wo kubaho mu buzima bw’ icyubahiro abantu babatinya. Ariko Bibiliya ntabwo yemera ko kwishyira hejuru aribyo bitanga icyubahiro cyangwa se ko ari byo bikwiye ko umuntu ashyira imbere.
Hari impamvu zikwiye gutuma wumva ukwiye kugira guca bugufi muri wowe ndetse no mu buzima bwawe. Nta kintu washobora wowe ubwawe. Akenshi dutekereza ko ari twe tuyobora tukanagena ibintu uko bikwiye kugenda. Nibyo koko hari byo dukora, nko gutegura imishinga, kugira ibyo twandika runaka, kuva hamwe tuvuga ko tugiye ahantu aha n’aha ariko ntidushobora kumenya ngo bizagenda gute aho niho hagaragarira ko nta mpamvu yo kudaca bugufi kuko nta kintu na kimwe umuntu ashoboye kugenga ku giti cye.
Nimwumve yemwe abavuga muti "Uyu munsi cyangwa ejo tuzajya mu mudugudu w’inaka tumareyo umwaka, dukunde tubone indamu" Nyamara mutazi ibizaba ejo. Mbese ubugingo bwanyu ni iki? Burya igihe kiboneka umwanya muto kigaherako kigatambūka. Ahubwo ibyo mwari mukwiriye kuvuga ni ibi, ngo "Umwami Imana nibishaka tuzarama, kandi tuzakora dutya na dutya."-Yakobo 4:13-15.
Icyo cyanditswe kiragagaragaza ko nta kintu twakwishoborera none se ko wumva gahunda zose ari Imana izigena kuki hariho abantu usanga badaca bugufi imbere yayo? Birakwiye ko wowe wahitamo inzira yo guca bugufi.
Dukwiye guca bugufi kuko ubwenge bwacu bufite aho bugarukiye. Hari umuhanga wavuze ngo ariyizi neza, ariko burya ushobora kwimenya ho byinshi ariko hari byinshi cyane udashobora kumenya no kwibonaho nkuko abandi baba bakubona cyane cyane kubijyanye n’intege zawe nkeya, ibyo wibwira mu mutima ndetse n’ ibyaha byose si ko ubasha kumenya ko wabikoze.
Bibiliya igaragaza ko umuntu utemera guca bugufi ahora yifuza gutungwa n’ ibintu bitanyuze mu mucyo "Umunyabyaha yifuza gutungwa n’ iminyago y’ababi, Ariko imizi y’umukiranutsi ituma yera imbuto" -Imigani 12:15. Ikintu gikunda kwigaragaza nuko umuntu udaca bugufi akunda kumva ko we ahora ari mu kuri bityo akumva yahora akosora abandi niyo mpamvu dukwiye abavandimwe bo kudufasha nkuko ijambo ry’ Imana rivuga riti "Umukiranutsi ankubite biraba kungirira neza, ampane biraba nk’ amavuta asīga ku mutwe wanjye. Umutwe wanjye we kubyanga, ariko gusenga kwanjye gukomeze kurwanya ibyaha bya ba bandi" - Zaburi 141:5
Ni byiza kandi ni ibyigiciro kugira umuntu uguhana akakugira inama, n’umunyabwenge yemera kandi agakunda abamuhana ariko umunyabyaha ntabakunda. Dukwiye guharanira guca bugufi kugira ngo tugire ubwenge bwo kwemera guhanwa no kugirwa inama kuko ubwenge bwacu bwonyine ntibuhagije bufite aho bugarukira.
Kudaca bugufi bigira ingaruka zikomeye nyamara kwicisha bugufi,bizana umugisha. Niba ushaka icyubahiro no gukomera uharanire guca bugufi" "Kwishyira hejuru k’umutima kubanziriza kurimbuka, Kandi kwicisha bugufi kubanziriza guhabwa icyubahiro" - Imigani 18:12. Inyungu yo kwishyira hejuru ni ukurimbuka; ese ukwiye kurimbuka cyangwa wakwitegurira icyubahiro kibonerwa mu guca bugufi? Si ibyo gusa Bibiliya ivuga ku ngaruka zo kwishyira hejuru kuko igaragaza ko uhisemo kwishyira hejuru Imana izagucisha bugufi "kuko umuntu wese wishyira hejuru azacishwa bugufi, kandi uwicisha bugufi azashyirwa hejuru" - Luka 14:11.


text:
Gakenke : Inama y’umutekano yaguye yafashe ingamba zo guhangana n’ibiza
Inama y’umutekano yaguye y’akarere ka Gakenke yateranye tariki ya 21/05/2012 yafashe ingamba zo guhangana n’ibiza hitabwaho gutera ibiti, guca imirwanyasuri ku misozi no gucukura ibyobo byo More...
Burera: Hafashwe ingamba nshya mu kurara irondo
Abaturage bo mu karere ka Burera barasabwa kwitabira birushijeho kurara irondo kugira ngo bakomeze bibungabungire umutekano birinda icyo ari cyo cyose cyawuhungabanya. Ubwo habaga inama y’umutekano yaguye More...


text:
Dore uburyo bwiza ugomba kozamo amenyo yawe :
Koza amenyo byibura kabiri ku munsi : Ubusanzwe iyo umuntu amaze kurya aba agomba guhita yoza amenyo ariko kuko hari ubwo abantu barya badafite uko bari buhiite boza amenyo byba byiza wogeje amenyo nyuma y’ifunguro rya mugitondo n’irya nimugoroba.
Mu masaha ya saa sita igiye uri ku kazi cyangwa se ahandi hantu utabona uko uri bwoze amenyo, byaba byiza ukoresheje shikalete atarimo isukali nyuma yo kurya cyangwa se ukafata urubuto rwa pomme.
Uko ugomba gukoresha uburoso : Mu gihe woza amenyo, koresha uburoso bworohereye mo gake woze amenyo witonze mu minota nk’itatu. Banze uhere uruhande rumwe woze uvana ku ishinya uzamura uburoso. Urugero niba utangiriye ku gice cyo hejuru banza woze inyuma ubone koza imbere , nugera ku gice cyo hasi nabwo ubigenze gutyo
Aha twagira inama abantu bamwe bakunda koza amenyo bakuba vuba vuba kandi bajyana mu mpande zose ko ibyo bakora ari bibi kuko bituma utuvungu tw’ibiryo n’indi myanda bysigarira hagati y’amenyo bityo bikaba byazana amabacteries.
Uburoso kandi nabwo bugomba kugirirwa isuku bukabikwa neza kandi ntiburenze amezi atatu utarabuhindura ngo ufate ubundi bushya.
Koza ururimi : abantu benshi bakunda koza amenyo ariko bakibagirwa ko ururimi narwo ruba rukeneye kozwa. Mu rwego rwo kwirinda kunuka mu kanwa kubera amabacterie aba yasigaye ku rurimi, ni byiza ko igihe uri koza amenyo ururimi narwo urwoza uvana imbere ujyana inyuma.
aho byavuye : doctissimo.fr


text:
Uyu muyobozi avuga ko mu kwihutisha iterambere no kwiga ibyiza abandi bakora, ubuyobozi bw’iyi ntara bwafashe gahunda yo gushyiraho urwego rw’ubugenzuzi muri gahunda zose za Leta buzakorwa hagati y’imirenge ubwayo.
Agira ati «Nk’ubu mu birebana n’ikoreshwa ry’umutungo usanga mu karere hari abagenzuzi babiri gusa. Abo rero ntibashobora kugenzura ibigo byose biba mu karere. Kugenzurana hagati y’imirenge rero bizanoza imikorere binakureho abakoraga amakosa ntamenyekane ».
Jabo avuga ko ku murenge hazashyirwa komite igizwe n’abantu 10 iyobowe n’umunyamabanga nshingwabikorwa w’umurenge, igashyirwamo n’abantu b’ingeri zitandukanye nk’abakora mu bigo bya Leta n’ibyigenga, abikorera n’abandi.
Ku wa 28 Kamena 2016, Inama Njyanama y’Akarere ka Ngororero yatoye yemeje umushinga wo gushyiraho izo komite ndetse isaba komite nyobozi y’akarere gukurikirana ishyirwaho ryazo kugira ngo zizatangirane imirimo yazo n’ingengo nshya ya 2016-2017.
Umuyobozi w’Akarere ka Ngororero, Ndayambaje Godfrois, yemeza ko izo komite zigiye gufasha mu gukurikirana buri munsi ishyirwa mu bikorwa rya gahunda z’akarere mu mirenge.
Ati «Iki gitekerezo tucyakiranye yombi kuko bizadufasha gukurikirana byimbitse uko imari ya Leta ikoreshwa ndetse n’uko serivisi zihabwa abazigenewe. »
Ubusanzwe imirenge ipiganira umwanya wa mbere mu kwesa imihigo, ariko ubu ngo igiye kujya isangira ubunararibonye mu kuyesa.
Perezida w’Inama Njyanama y’akarere ka Ngororero, Dr Emmanuel Ahishakiye, avuga ko nta kibazo asanga bizateza hagati y’imirenge.
Ati «Ikigamijwe ni ukwigira ku bandi. Umurenge uzigira ku wundi kugira ngo uzamuke kandi ndumva ntawakwima undi ibyiza kandi icyo twifuza ari uko imirenge yose yaba iya mbere mu kwesa imihigo ».
Umunyamabanga Nshingwabikorwa w’Intara y’Iburengerazuba, Jabo Paul, avuga ko ku ngengo y’imari yahawe uturere harimo amafaranga azafasha izi komite gukora neza akazi kazo.


text:
Munyaneza Edouard uyobora ikigo cya mashuri cya Kibari, mu murenge wa Ruganda avuga ko usibye no guta ishuri nta munyeshuri ugisiba.
Agira ati “Byonyine nta munyeshuri ukererwa kuko baza batanguranwa ngo badasanga igikoma cyanyowe. Kandi iyo urebye no gusiba byaragabanutse kandi uzi ko ari byo ntandaro yo kuva mu ishuri.”
Gahunda yo kunywa igikoma ku bigo by’amashuri abanza ishyirwa mu bikorwa ku nkunga y’Ishami ry’Umuryango w’Abibumbye ryita ku biribwa (WFP).
Ikorera mu turere tune tw’igihugu ari two Karongi, Rutsiro, Nyamagabe na Nyaruguru, twatoranyijwe hakurikijwe ikibazo cy’imirire mibi cyagaragaye mu bana bahatuye.
Munyabarinzi Thomas umuyobozi w’ikigo cy’amashuri abanza cya Sanza mu Murenge wa Murundi, ahamya ko iyo gahunda yatumye abana 61 bari barataye ishuri bagaruka kwiga.
Agira ati “Twari dufite abanyeshuri ubonamo bamwe bafite inzara, wababaza bakakubwira ko batariye, ubu byarakemutse, twagiraga abanyeshuri 994 none dufite 1053, bivuga ko hari abari bararitaye bagarutse.”
Abanyeshuri nabo bahamya ko guta ishuri akenshi babiterwa n’inzara; nkuko umwe wiga mu kigo cy’amashuri cya Sanza abisobanura.
Agira ati “Nari mfite ikibazo cy’ubukene, ariko cyane nagorwaga no kujya mu ishuri nshonje.”
Ababyeyi bo mu Karere ka Karongi bavuga ko gahunda yo kunywa igikoma ku ishuri yafashije abana babo cyane kuko yatumye babyibuha; nkuko Nyirarukundo Veneranda abisobanura.
Agira ati “Iyi gahunda yaradufashije cyane, hari igihe ujya guhinga umwana akajya kwiga atariye, ubu rero nta kibazo kuko agerayo akanywa igikoma, kandi mbona uwanjye yarabyibushye.”
Umuyobozi ushinzwe uburezi mu Karere ka Karongi, Hitumukiza Robert nawe yemeza ko kunywa igikoma ku ishuri yatumye abanyeshuri bagaruka mu ishuri ariko ntagaragaza umubare nyawo w’abataye.
Agira ati “Ku bigendanye n’ubuzima bw’abana ubona ko bigenda neza bameze neza, ariko igikomeye ni ku myigire kuko byagabanyije guta ishuri.”
Muri Karongi, gahunda yo kunywa igikoma ku ishuri yatangiye muri Kanama 2016. Igera ku bana ibihumbi 83 bo mu bigo 34, ikaba igomba kumara imyaka.


text:
"Imisozi izavaho n’udusozi tuzakurwaho, ariko imbabazi zanjye ntizizakurwaho. Kandi n’ isezerano ry’ amahoro nagusezeranije ntirizakurwaho, Ni ko Uwiteka ukugirira ibambe avuga" - Yesaya 54:10
Ubaye utiyumvamo urukundo Imana igukunda, ntuzabasha kugira undi ukunda kuko ntibishoboka ko wakunda utabanje gusobanukirwa no kwibuka ko Imana igukunda kurushaho. Ukeneye guhora wibuka buri munsi ko Imana igutekereza kandi ko ikwitayeho, ntigutekereza nkuko isi igutekereza cyangwa uko wowe witekereza.
Reka nkubwire ibintu bine (4) bigufasha kumenya ko Imana igutekerezaho:
1.Wemewe n’Imana: Ni kenshi turwana no kwemerwa n’ababyeyi, urungano, abo twubaha ndetse n’abandi b’ ingeri zitandukanye ariko ikintu gitangaje ku Mana twamaze kwemerwa nta kiguzi dutanze. Bibiliya igaragaza ko binyujijwe muri Yesu Kristo ku Mana twemewe kandi tukaba abaragwa "kugira ngo dutsindishirizwe n’ubuntu bwayo duhereko tube abaragwa, dufite ibyiringiro byo kuzahabwa ubugingo buhoraho" - Tito 3:7
2.Wakunzwe urukundo rutagira akagero: Imana igukunda urukundo nyarwo kandi rudafite ikindi rushingiyeho. Nkuko abantu bamwe bamera, Imana yo ntigukunda ibanje kukubwira iti "ndagukundira iki n’iki"; ahubwo irakubwira iti "ndagunda". Ntacyabuza Imana kugukunda kubera ko urukundo rwayo rudashingiye ku byo ukora ahubwo rushingiye kuri kamere yayo. Niyo mpamvu ivuga iti "Imisozi izavaho n’udusozi tuzakurwaho, ariko imbabazi zanjye ntizizakurwaho."
3.Warababariwe byuzuye: Bitewe n’ urupfu rwo ku musaraba rwa Yesu Kristo; yatanze ubugingo bwe kugira ngo ubabarirwe ibyaha n’ ibicumuro byose. Pawulo yandikiye Abaroma arababwira ati "Nuko rero noneho abari muri Kristo Yesu nta teka bazacirwaho" - Abaroma 8:1. Imana ntiyibuka ibyaha byawe iyo yamaze kukubabarira bitewe n’ imbabazi zayo zihoraho iteka ryose.
4.Uri uw’ agaciro gakomeye imbere y’ Imana: Uri umwana w’Imana . Bibiliya itwereka uburyo turi ab’ abagaciro ; "Mwacungujwe igiciro, nuko rero ntimukabe imbata z’abantu" - 1 Abakorinto 7:23. Bishatse kuvuga ko Yesu yakwishyuriye byose atanze ubugingo bwe niyo mpamvu uri uw’igiciro gikomeye.
Igihe cyose wibutse ko watsindishirijwe, wakunzwe bitagira akagero, ukanamenyako uri uw’agaciro gakomeye ku muremyi wawe. Ndatekereza ko ugiye utekereza ibyo ntacyakubuza gukunda abandi no kurusha kumva ko Imana ihora igutekerezaho.


text:
Mae Belle na Mary Belle n’abakecuru b’ impanga bakomoka muri Symsonia mu gace ka Kentucky bakaba bafite bose imyaka ijana (100), ndetse bakaba aribo bafatwa nk’impanga za mbere zishaje ku isi bitewe nuko arizo zigihumeka umwuka w’abazima.
Amazina yabo arambuye ni Mary Belle Roach na Mae Belle Powell bakaba barabanye imyaka yose bamaze ku isi.
Mu mikurire yabo ngo bigishijwe gukundana k’uburyo bakoreraga buri kintu cyose ahantu hamwe, bakararana, bakigana, bagasangira, bagakina mbese imirimo yose bakayisaranganya.
Izi mpanga nkuko nazo zibitangariza ngo intambara zose z’isi zarazibonye.
Izi mpanga zanyuze mu bintu byinshi harimo ibibi n’ibyiza ndetse bakaba banashimira Imana yabashije kubarinda imyaka yose babayeho.
Aya namwe agaragaza izi mpanga kuva mu bwana bwazo kugeza aho bageze ubu.


text:
Ngewe ndumusore mfite 26ans uburebure bwa 170cm... Imyaka 27 ndigikara... Nkeneye umukobwa cg umu fillemere utarengeje umwana umwe uko yaba ameze kose apfakuba yakwemera kunkundira ukondi yaba afite akazi cg a atagafite apfakuba adakora ako murugo..... Ngewe narangije secondary ubu mfite akazi gaciriritse ark kambeshejeho nkeneye umukobwa ufite gahunda yokubaka ukunda affection kuko nange ndazikunda mbese ukunda kwirekura ......bikaba byiza atuye muri kgl kuko nange nihontuye uwumva yanyemera ampamagare cg SMS 0738188900 indi murongo like tigo or mtn nayimuha nyuma
KANEZA - 12/01/2017 saa 02:09


text:
Nidukunda Imana by’ukuri bizatworogera gukunda abandi […] – Jon Bloom
Ikintu gikomeye cyadufasha gukunda abandi, ni ukubanza gukunda Imana kuruta uko tubakunda kuko iyo dukunda Imana cyane bituma gukunda abandi bitworohera.
Hari impamvu yatumye Yesu avuga ko itegeko rya kabiri risa n’irya mbere, ni uko iyo dukunze Imana n’umutima wacu wose bituma dukunda bagenzi bacu nk’uko twikunda (Matayo 22:37–39). Ibi bisa no kwizera n’imirimo; iyo dufite kwizera n’imirimo irizana.
Ariko niba tudakunda Imana mu buzima bwacu, ntibishoboka ko twakunda abandi by’ukuri nk’uko twikunda ahubwo turikunda kurusha uko tubakunda.
Imana ni yo yabanje kudukunda. Igituma dukunda abandi iyo dukunda Imana ni uko ni uko urukundo rw’ukuri ruva ku Mana, kuko Imana ari urukundo (1 Yohana 4:7–8).
Ingaruka mbi yo kudakunda Imana
Iyo dukunze ikindi kintu cyose kukirutisha Imana, urukundo ruhindura isura ndetse rukangirika. Icyo gihe birangira urukundo ruhindutse uko dushaka aho kuba urukundo rw’ukuri nk’uko rwaremwe n’Imana.
Iki kiba kibaye ikizira kibi, ndetse kurusha uko twe tubitekereza. Hano mu isi usanga umuntu wese akunda uko abyumva, bisobanura ko ndetse yanga uwo ashatse kwanga n’icyo ashatse kwanga. Ni bwo usanga umuntu asigaye yikunda (2 Timoteyo 3:2).
Dore urukundo ruruta urundi ni uru:
Ariko Imana kuko ari umutunzi w’imbabazi […] (Abefeso 2:4), “yakunze abari mu isi cyane bituma itanga umwana wayo w’ikinege, kugira ngo umwizera wese atarimbuka ahubwo ahabwe ubugingo buhoraho” (Yohana 3:16).
Urukundo dukwiriye kugira uyu munsi
Tumaze kubona yuko nidukunda Imana cyane tuzabasha gukunda abandi by’ukuri. Jyewe mbona ibi bintu bitoroshye: Uko dukunda abandi, by’umwihariko abandi bakristo, ni byo bigaragaza uko dukunda Imana. Intumwa Yohana ibivuga neza ngo “udakunda mwene se yabonye ntabasha gukunda Imana atabonye (1 Yohana 4:20). Uko dukunda abandi bigaragaza umwanya Imana ifite mu buzima bwacu.
Jon Bloom


text:
Hari byinshi byo kubara igije uhitamo ikigo gikwiriye umwana wawe. Waba ukura abana ku kigo runaka ubajyana ku kindi cyangwa ubahitiramo ikigo cyo gutangiriramo, ni umwanzuro ukomeye. Ni gute wamenya ihitamo ryiza?
Ubunini bw’ishuri: Umubare w’abana muri buri cyumba cy’ishuri bashobora kugira ingaruka k’uburyo umwana wawe akurikira mu ishuri. Muri rusange, ibigo bya Leta bigira amashuri manini, ariko iyo witegereje usanga hari amashuri mato. Ibigo byigenga bikunze kugira amashuri mato.
Ubunini bw’ikigo: Abanyeshuri bamwe bakora neza iyo bari mu bigo binini aho baba bari kumwe na bagenzi babo benshi bacyinana hageretsweho ihitamo ritandukanye mu mashuri. Andi mashuri nka matoya, ntubona ihitamo ritandukanye ry’amashuri nta nisano hamwe n’abayeshuri n’abarimu bishobora gukorwa. Na none, ibigo bya Leta bikunze kuba binini, kumwe n’ibyumba bya mashuri binini n’abarimu bacye. Ariko, benshi muri abo barium baba bariyemeje kwitanga aba ari na bantu bakora cyane bityo bazakora ibishoboka kugira ngo umwana wawe abone ibyakeneye.
Aho kiri: Imiryango myinshi ihitamo ikigo kiyegereye kubw’inyungu babifitemo. Ugomba gutekereza na none k’umutekano w’umwana wawe mu rugendo akora ajya cyangwa ava ku ishuri, n’igihe ari ku ishuri, n’ibyangombwa bihari (isomer, iyogero, n’ibindi), igihe ubishoboye.Urusobekerane: ku babyeyi bamwe, bakunda ibigo bifite abanyeshuri bafite imico n’ amoko bitandukanye. Ugomba gushaka ikigo kiri kure yahoo uba igihe ushaka ko umwana wawe amenyera amoko n’umuco bitandukanye.
Amafaranga y’ishuri: ibigo bya Leta byose byaka amafaranga, aba yashyizweho n’inzego z’ubuyobozi zabyo, ariko igihe udashoboye gutanga ayo mafaranga ntabwo bizanga kwakira umwana wawe. Nta mwana ushoborwa kwangirwa uburezi bw’ibanze. Baza ku mashuri uturiye ibigendanye n’ amafaranga, ari n’amafaranga yihishe (nka y’ibitabo, impapuro,n’ibindi…), n’andi mafaranga umubyeyiashobora kugabanyirizwa (ibigo byinshi bigabanyiriza ababyeyi bafite abana benshi biga ku kigo). Ibigo byigenga byaka amafaranga menshi kandi ntawo bijya bigabanya amafaranga, ariko ibyinshi bitanga buruse ku banyeshuri bazikwiriye.
The website is looking bit flashy and it catches the visitors eyes. Design is pretty simple and a good user friendly interface.
funny pictures tumblr uk
Thanks for sharing the post.. parents are worlds best person in each lives of individual..they need or must succeed to sustain needs of the family.
luxury rebel
Very nice article, I enjoyed reading your post, very nice share, I want to twit this to my followers. Thanks!.
nashville advertising agencies


text:
Itsinda ryo kuramya Elimu ryo muri CEP UR-NYARUGENGE ryateguye igiterane cyo guhimbaza Imana binyuze mu bihangano byayo
Elimu Worship Team ni itsinda rishinzwe kuramya no guhimbaza Imana, iri tsinda rikaba ribarizwa mu muryango w’Abanyeshuli b’Abapantekote biga muri Kaminuza y’U Rwanda ishami rya Nyarugenge (CEP UR-NYARUGENGE).
Nyuma y’uko amatsinda yo kuramya no guhimbaza Imana ahawe ikaze mu itorero rya ADEPR, yagize uruhare rukomeye mu kwamamaza ubutumwa bwiza bwa Yesu Kristo, Elimu worship team ni rimwe muri ayo matsinda agira uruhare rukomeye mu ivugabutumwa binyuze mu bihangano byabo bihimbaza Imana. Ni muri urwo rwego bateguye igiterane cyo gushyira ku mugaragaro ibihangano byabo nk’uko twabitangarijwe n’umuyobozi w’iri tsinda BYIRINGIRO Calebu.
BYIRINGIRO Calebu, umuyobozi wa Elimu
Ati “Dufite amashimwe akomeye y’ibintu Imana yadukoreye ni muri urwo rwego twakoze indirimbo zihimbaza Imana kugira ngo ubutumwa bwiza bwa Yesu Kristo bugere kure. Intego yacu nyamukuru ni ugushyira hejuru izina ry’Imana. Twateguye igiterane cyo kuzamura izina ry’Imana kuwa 30/Ukwakira/2016 tukaba tuzagikorera kuri ADEPR Paroisse Nyarugenge ari na bwo tuzaba dushima Imana ku bw’indirimbo twakoze zo kuyihimbaza.”
Ku ikubitiro Elimu Worship Team yakoze indirimbo eshatu (3) ngo bakaba biteguye kuzakomerezaho n’izindi uko Imana izagenda ibashoboza mu rwego rwo kwagura ubwami bw’Imana.
Elimu worship team
Uretse guhimbaza Imana binyuze mu ndirimbo, Elimu Worship Team ikora n’ibikorwa by’urukundo bihereye hagati yabo mu matsinda shingiro bita “Familles “, bakanabisakaza ahandi nko gusura abarwayi mu bitaro bya CHUK n’ibindi bikorwa bitandukanye. Kuva iri tsinda ryashingwa mu mwaka wa 2010 biturutse ku gitecyerezo cy’ubuyobozi bwa CEP UR-NYARUGENGE, ryagize uruhare rukomeye mu kuzana abatari bake kuri Kristo Yesu, bakaba baratangiye ari abaramyi 10, kuri ubu bakaba bamaze kugera ku baramyi 40 bakiri ku ntebe y’ishuri n’abandi barangije kwiga aribo bakunze kwita aba Posts.
Ubusanzwe iri zina ryabo “Elimu” ni ijambo riboneka muri Bibiliya mu gitabo cyo Kuva 15:27 hasobanura ahantu h’amasoko Abisilayeri basanze amazi meza nyuma yuko bavuye i Mara hari amazi asharira.
Deo Jyamubandi@agakiza.orga


text:
Menya uko wafata intego ihamye yo kubaka urugo
Abakundana bagomba kuba bafite intego ihamye yo kuzabana kandi bakizerana bakabwizanya ukuri nk’abantu bazabana akaramata kugirango mwizere ko intego yanyu yubatse ku rufatiro ruzima.Ikibazo dusigaranye kiragira kiti “Ni gute twafata intego ihamye yo kuzakora ubukwe? Biba byiza iyo wowe n’umukunzi wawe mufatiye hamwe umwanzuro wo gukora ubukwe.
Gusa ingingo nziza mwatangiriraho ni ukwibaza iki kibazo:Ni iki tugamije mu mubano wacu? Mu byukuri ni iki ushaka mu bukwe bwawe? Ese umubano wacu uhagaze ute?niba umeze nk’uwabandi bose gusubiza icyo kibazo byaba byoroshye icyo twagushishikariza ni ukwifatira umwanzuro wowe ku giti cyawe bidaturutse ku bushake bw’abandi akenshi usanga dufata umwanzuro dushingiye ku byo abandi badutezemo cyangwa badushakaho,mu yandi magambo, ntidukwiye kwibaza dushingiye ku byo ababyeyi ,abavandimwe,abashumba biteze ku bukwe bwacu,ntitukubaza ngo ni iki ushaka gushaka?,ni iki wumva ushobora gushaka? Cyangwa ngo ni iki utegetswe gushaka mu bukwe bwawe? Ahubwo turakubazi tuti?
“Nk’Abakundana (Couple),ni iki mu byukuri mwifuza mu mubano wanyu? Iyo uzi icyo ushaka ejo hazaza, kibaho byanze bikunze.
Iyo ubajije abakundana impamvu bagiye kubana? Abenshi bakubwira ko bagiye kubana ku bw’umugambi w’Imana. Bakumva ko ibyo bihagije gusa ndetse abenshi usanga bibaza bati “Ni gute twamenya ko icyerekezo cyacu kiri mu murongo w’Imana? Basubiza amaso inyuma bikabatera ubwoba kuko batemereye Mwuka Wera ngo abayobore.
Ubwoba ntibukwiye kudutera kureka kugendera mu mugambi w’Imana kuko iyo twirengagije umugambi w’Imana twitwara uko twishakiye tugakora amakosa mu rukundo. Kwibagirwa Imana bikunze kutubaho nyamara yo ntihwema kutwitaho mu buzima bwacu. Kuva tukiri bato twigishijwe ko inzira z’Imana zisumba izacu,kanda ibyo idutekerezaho bisumba ibyiyumviro byacu.Hari ibyo mugomba kuzirikana mu rukundo rwanyu:
1. Umwuka wera wazuye Yesu ni wo uri muri twe.
Tugomba kuzirikana ko Umwuka Wera w’Imana azatwuzuza imbaraga kandi akatuyobora.
2. Azatwuzuza Umwuka Wera atuyobore inzira iboneye kandi atwigishe uko tugomba kuyinyuramo
Tugomba kumenya ko Umwuka Wera ari we udukosora kandi akaba ari na we uzaducira urubanza.
3. Kugira ibitekerezo nk’ibya Kristo
Yesu nitumugira uwa mbere azaduha byose twifuza.Nusanga Yesu intego zose wihaye mu bukwe bwawe zizagenda neza kuko zizaba ziyobowe n’ Umwuka Wera.Ugomba gutegeka ibitekerezo byawe bikagendera ku murongo w’Imana
Ibitekerezo by’Imana birenze ibyawe bwite kandi ibyo yagusezeranyije byose izabikora.
Imana ishaka kuduhishurira ibyo yaduteguriye mu buzima bwacu,yishakane umwete uyishyikirize ibitekerezo byawe binyuze mu isengesho kuko ni ingenzi.
Nk’abakundana (Couple),mutangire muzirikane urukundo Imana ibakunda,hanyuma mufatanyirize hamwe mu kumenyekanisha Imana muyishimire urukundo rwayo rutagira akagero hanyuma mubazanye muti “Ni iki mu byukuri dukeneye mu rukundo rwacu?
Nihashira imyaka 5 uhereye ubu,nakubaza ikibazo kigira kiti “Ese ubukwe bwawe bwagenze bute? Ese uwo mwashakanye ateye ate? Niba mufite abana abana banyu bateye bate? mutuye he? Ni gute mubona ibibatunga? mubisangira mute? Mwubahana mute? Koresha ibyiyumviro byawe hanyuma utekereze kure.
Iyo urugo rwanyu rushingiye ku nkigi ikomeye ari yo gusenga,nta cyabuza urugo gukomera. Muri zab 139:16 Dawidi yaravuze ngo “Nkiri urusoro amaso yawe yarandebaga mu gitabo cyawe handitswemo iminsi yose yategetswe itarabaho n’umwe.”
Deo Jyamubandi@agakiza.org


text:
Ibi umuyobozi wa REMA yabisabye abanyamuryango ba FPR Inkotanyi mu Nteko rusange yabaye ku Cyumweru tariki ya 25 Nzeri 2016 mu Murenge wa Gisozi, mu Karere ka Gasabo.
Yagize ati “Ni ukuri birababaje ko aya mahirwe yose dufite tuzakomeza kubona abagore birukanka n’udutaro ku mutwe, mumbabarire tubigire imihigo ntituzongere kubona ababyeyi birukanka n’udutaro ku mutwe n’abana mu mugongo, twese tubigire umuhigo kandi tubigiremo uruhare.”
Yakomeje asaba abagore bifashije kugira umutima w’ubumuntu wo gufasha bagenzi babo batishoboye kugira ngo bose bave mu bukene biteze imbere.
Umuyobozi w’urugaga rw’abagore rushamikiye ku muryango FPR Inkotanyi mu Murenge wa Gisozi, Mukangarambe Espérance, yabwiye IGIHE ko biyemeje ko uyu mwaka wa 2016 uzarangira nta mugore uzaba ugicururiza mu muhanda muri aka gace.
Yagize ati “Twahize imihigo y’uko uyu mwaka uzarangira nta mugore ucururiza mu muhanda uzaba ukigaragara muri uyu murenge kuko turimo kubashakira ahantu hatandukanye ho gukorera nko mu Gakiriro n’ahitwa muri Kariyeri n’ahandi kugira ngo bave mu mihanda kuko natwe iyo tubonye birukanswa n’abashinzwe umutekano bitubabaza.”
Uwase ukora ubu bucuruzi mu Murenge wa Gisozi, yavuze ko yishimiye cyane uburyo bari gushakishirizwa ahantu ho gucururiza.
Yagize ati “ Byanshimishije cyane kuba natwe bari kudutekerezaho kuko nkanjye bizamfasha byinshi cyane nimbona ahantu ho gucurururiza kuko maze kurambirwa imigeri n’inshyi mpora nkubitwa n’abashinzwe kurwanya akajagari.”
Aba bagore bo mu Rugaga rushamikiye ku muryango FPR Inkotanyi mu Murenge wa Gisozi, muri iyi Nteko rusange yabahuje banishimiye ko mu kwishyura ubwisungane mu kwivuza bageze ku kigero cya 95% ndetse no kuba banabasha kwiteza imbere babinyujije mu makoperative atandukanye bibumbiyemo.
Iyi nama yahuje abagore batandukanye barimo n’abo mu nzego z’ubuyobozi bwa FPR kuva ku rwego rw’akagari,umurenge n’abandi.


text:
Tubajije ubuyobozi bw’Abahamya ba Yehova mu Rwanda, niba batanga 1/10 nk’uko bikorwa mu yandi madini, badusubije bifashishije urubuga rwabo ‘jw.org’.
“Oya, Abahamya ba Yehova ntibatanga icya cumi. Umurimo wacu ushyigikirwa n’impano zitangwa ku bushake, kandi uzitanze ntamenyekane. Amategeko ya Mose yasabaga Abisirayeli ba kera gutanga kimwe cya cumi cy’ibyo babaga batunze. Icyakora Bibiliya igaragaza neza ko ayo mategeko, hakubiyemo n’iryo gutanga “icya cumi,” ritareba Abakirisito. Abaheburayo 7:5, 18; Abakolosayi 2:13, 14.
“Amafaranga mukoresha ava he?”
Mu gusubiza iki kibazo, bagira bati “Umurimo wacu wo kubwiriza ushyigikirwa ahanini n’impano z’amafaranga ,Abahamya ba Yehova batanga ku bushake. Nta maturo yakwa mu materaniro yacu, kandi Abahamya ntibasabwa gutanga icya cumi (Matayo 10:7, 8). Ahubwo aho duteranira haba hari udusanduku tw’impano, kugira ngo uwifuza gutanga impano abone uko ayitanga. Abatanga impano ntibatangazwa.
Kimwe mu bituma tudakoresha amafaranga menshi, ni uko tutagira itsinda ry’abayobozi b’idini bahembwa. Uretse n’ibyo, Abahamya ba Yehova ntibahemberwa ko babwiriza ku nzu n’inzu, kandi bateranira mu mazu aciriritse.”
“Umuntu niwe utanga ku bushake”
“Impano zose zoherezwa ku biro by’amashami by’Abahamya ba Yehova zikoreshwa mu gufasha abagwiririwe n’ibiza, kwita ku bamisiyoneri n’abagenzuzi basura amatorero, kubaka amazu yo guteraniramo mu bihugu bikiri mu nzira y’amajyambere no gucapa no gukwirakwiza za Bibiliya hamwe n’ibindi bitabo bya gikirisito.
Umuntu ni we wihitiramo niba ari butange amafaranga akoreshwa mu byo itorero rikeneye, ayo gushyigikira umurimo ku isi hose cyangwa akabikora byombi. Buri gihe itorero ritangariza abarigize ibirebana n’uko amafaranga yakoreshejwe.
Aho kugira ngo Abahamya ba Yehova batange icya cumi n’amaturo, bigana Abakristo bo mu kinyejana cya mbere, bagashyigikira umurimo mu buryo bubiri: kubwiriza no kwigisha badahembwa, kandi batanga impano ku bushake.
Ubwo rero dukurikiza ibyo Bibiliya isaba Abakristo, igira iti “Buri wese akore nk’uko yabyiyemeje mu mutima we, atagononwa cyangwa asa n’ushyizweho agahato, kuko Imana ikunda utanga yishimye.”2 Abakorinto 9:7.”


text:
Nyamagabe: Abitabira Hanga umurimo barasabwa gusaba inguzanyo ihwanye n’ubushobozi bwabo
Kuwa gatandatu tariki ya 16/11/2013, abantu 50 b’i Nyamagabe basoje amahugurwa y’iminsi itanu kuri gahunda ya Hanga umurimo, aho bigishwaga gutegura imishinga bagamije kwihangira imirimo.
Mu gihe mu byiciro byabanje hagaragaye abakoze imishinga ihanitse ikeneye amafaranga menshi bigatuma hari idahabwa inguzanyo,aba bahugurwaga ngo bagiriwe inama yo gukora imishinga iciriritse bagasaba inguzanyo ijyanye n’ubushobozi bwabo kandi bashobora kubona byihuse, bityo ubwo bazaba bamaze kuyishyura bagasaba indi yisumbuyeho, nk’uko Munyandamutsa John, umujyanama mu bucuruzi wo mu murenge wa Gasaka, umwe mu batanze amahugurwa yabivuze.
Ati “Muri Hanga umurimo ya kabiri ishize wasangaga abantu benshi bashaka amafaranga menshi. Ariko aba bantu tumaze guhugura twabasabye gusaba amafaranga makeya ashoboka, bashobora gukoresha kandi bakazayabona vuba byihuse.”
Aba bantu bakomoka mu mirenge ya Gasaka, Cyanika, Tare, Kibilizi na Kamegeri barimo Habimana Nshuti Jean Baptiste wavuze ko aya mahugurwa avuga ko yayungukiyemo byinshi birimo uko umuntu ategura umushinga n’uko yitwara mu gihe awushyira mu bikorwa kugira ngo ubashe gutanga umusaruro.
Habimana uvuga ko yateguye umushinga wo korora inkoko, akaba agiye kuwunoza nyuma y’aya mahugurwa, ngo naramuka agize amahirwe umushinga we ukabona inguzanyo akazabasha kwiteza imbere ndetse akanateza imbere agace atuyemo.
Agira ati “Umushinga wanjye nabonye ubumenyi bwo kuwunoza neza no kuzawucunga ku buryo bwunguka. Nizeye ko inyungu n’umusaruro nzawukuramo bizamfasha gutera imbere no kwagura ibikorwa, ndetse nkaba nzabasha no kurihiraumwana wanjye amashuri, nkubaka inzu cyangwa se nteze imbere aho ndi. Urumva niba ari umushinga wo korora inkoko nzatanga akazi, abakozi nzaba nahaye akazi bazatera imbere nange ntere imbere muri rusange.”
Ku munsi wanyuma w’amahugurwa, abayitabiriye basabwe kuzinjira mu bucuruzi baziko mu yo bazakorera bagomba kubara n’imisoro bazasabwa gutanga, banakangurirwa gukorana neza n’ibigo by’imari kuko aribyo bizatanga inguzanyo ku mishinga yabo kandi abakoranye neza nabyo bikaba byongera kubaguriza bakazakomeza gutera imbere.
Umuntu uhawe inguzanyo muri gahunda ya Hanga umurimo yitangira ingwate ingana na 25% maze ikigega cy’ingwate BDF, Business Development Fund kikamwishingira indi ingana na 75%.


text:
Umuhanzikazi Ganzo ashimishijwe no kuba atwite
Mu kiganiro yagiranye na IGIHE, umuhanzikazi Ganzo yavuze ko anezerewe, yishimye. Kuba atwite si ibintu byamugwirirye kuko ari ikintu yashakaga kandi kiba ari ngombwa muri gahunda y’ubuzima.
Twamubajije uwamuteye inda ariko avuga ko adashobora kumudutangariza kuko ibyo ari ubuzima bwe bwite, kandi yaba anamuhohoteye kuko we atari umuntu uzwi.
Ganzo ati “Iyo aba ari umustar mba mubabwiye, ndatwite kandi umwana naramushatse ndamubyara ku giti cyanjye. Ntabwo ari ikintu kibi, ni ikintu (...)
Mu kiganiro yagiranye na IGIHE, umuhanzikazi Ganzo yavuze ko anezerewe, yishimye. Kuba atwite si ibintu byamugwirirye kuko ari ikintu yashakaga kandi kiba ari ngombwa muri gahunda y’ubuzima.
Twamubajije uwamuteye inda ariko avuga ko adashobora kumudutangariza kuko ibyo ari ubuzima bwe bwite, kandi yaba anamuhohoteye kuko we atari umuntu uzwi.
Ganzo ati “Iyo aba ari umustar mba mubabwiye, ndatwite kandi umwana naramushatse ndamubyara ku giti cyanjye. Ntabwo ari ikintu kibi, ni ikintu nashatse, ni ikintu kiri muri gahunda z’ubuzima.”
Twanamubajije ariko niba yaba ateganya gukora ubukwe nk’uko akenshi bikunze kugenda ku bakobwa batwise batarashyingirwa, araduhakanira, avuga ko iyo gahunda idahari, kandi kuri we nta kibazo bimuteye kuko ngo n’ubusanzwe atabana n’ababyeyibe, ariko ntiyatubwira niba aho aba yaba abana n’uwamuteye inda.
Ku kibazo cy’igihe azabyarira n’igitsina ashobora kuzabyara yabigize ibanga agira ati “Imana nibishaka, izo ni gahunda zayo.”
Ibi ariko ngo ntibibaye iherezo ku muziki we n’ubwo mu mezi ari imbere ibikorwa bye by’umuziki bigiye kuba bike cyangwa se bikaba bihagaze.
Ganzo ukundirwa kenshi ijwi rye ry’umwihariko rijya kumera nk’iry’abagabo, yamenyekanye cyane mu ndirimbo yise “Karumuna kanjye, Umunyarwanda” n’izindi.
Kanda hano uyirebe: http://www.youtube.com/watch?v=9QKdf-mg57k
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Rushaho kumenya amazina y’Imana n’ibisobanuro byayo
Iyo usomye Bibiliya usanga Imana yaragiye yigaragaza mu buryo butandukanye cyangwa yiyereka abantu bayo mu bushobozi bwayo bitewe n’ahantu. Ibi bituma Imana igaragara mu mazina atandukanye.
Hari ariko n’abantu banezezwa n’imirimo yayo bakayitaka mu mazina bitewe n’uko bizihiwe. Ibi nabyo bikunze kubaho ku bantu bakorera Imana cyangwa se bahuye nayo mu bihe bitandukanye.
Mu busanzwe amazina y’Imana ni menshi nk’uko abantu benshi babivuga; hakaba amazina abantu bita Imana bitewe n’uko bayumva, icyo Ibakoreye, bityo bakayita Rutaburukwibigenza, Gitare, Rubasha,…
Hari amazina y’Imana dusanga muri Bibiliya, kandi ayo mazina akatwereka cyangwa akaduhishurira imiterere y’Imana; bigatuma abantu bamenya ngo Imana ni nde, iteye ite, ikora iki, … kandi muri Biblia hakatubwira ko “Izina ry’Imana ari ryiza mu Isi yose”[Zab.8.1]
IMANA NI NDE?
Nyuma y’ibitekerezo byinshi by’abashakashatisi bakoze bashaka gusobanura Imana ngo Imana ni nde, bafashe umwanzuro bagira bati: “IMANA NI ICYO UMUNTU ATARI.”
Iyo usomye Bibiliya usangamo ubusobanuro bugufi busobanura Imana :
– Imana ni Umwuka : Yohana. 4.23-24
– Imana ni Umukiranutsi : Matayo.5:48
– Imana ni imwe yonyine (ntigereranwa): Yesaya.40:25
– Imana ni Uwiteka: Zaburi. 90:2
Iyo ukomeje gusoma Bibiliya usangamo andi mazina y’Imana atandukanye.
- AMAZINA MAKURU Y’IMANA ni atatu :
- ELOHIM (Dieu) : Ni izina risobanura Imana nk’Umunyembaraga cyangwa Umunyabubasha, rikaba ryarakoreshwaga bavuga Imana mu kuremwa kw’ibintu n’imbaraga z’Imana. Itangiro.1:1-23. Na Zaburi.68:1
- ADONAI (Seigneur, Maitre, Souverain) : Ni izina rivuga ku cyubahiro cy’Imana (Authorite) n’aho Imana iba (position de Dieu): Gutegeka.10:17, Kuva.4:10, Zaburi .68:32;83.18
- YAHWEH/JEHOVAH (Eternel): Risobanura Uwiteka. Ni izina risobanura ngo Imana iriho ku bwayo kandi yiyerekana. Ni Imana ifite ubugingo muri yo; rigakoreshwa bashaka kuvuga ko mu Mana harimo UGUCUNGURWA, hakabamo kandi amasezerano; ni Imana irinda isezerano: Itangiriro. 2:4; Kuva .3:14.
- Amazina ashamikiye ku izina EL.
Ubundi EL byonyine bisobanura Imana, hakaba rero amazina ashamikiye kuri ryo agera kuri ane :
- EL SHADAI (Dieu Tout Puissant) : Imana Ishobora byose “Abuharamu amaze imyaka mirongo urwenda n’icyenda avutse, Uwiteka aramubonekera aramubwira ati “Ni jye Mana Ishoborabyose, ujye ugendera imbere yanjye kandi utungane rwose” (Itangiriro 17:1). Ni izina ryerekeza Imana y’imigisha, Imana ihumuriza. Itangiriro.
- EL ELION (Dieu Tres Haut) : ISUMBABYOSE. Itang.14.18;Zaburi .9: 2
- EL ROI (Dieu qui voit) : Ni Imana ireba umuntu wayo yaremye, ikamwitaho, ikabana na we aho ari hose. Itangiriro.16:13
- EL OLAM (Dieu Eternel) : Ni Imana Ihoraho, y’ibihe byose, ububasha bwayo ni ubw’iteka. Itangiriro .21:33; Yesaya. 40:28.
- El-GANNA – (Dieu jaloux, Exode 20:5); Ni Imana ifuha .
- El-HAI – (Dieu vivant, Josué 3:10). Imana ni muzima . Joshua 3: 10.
III. Amazina ashamikiye ku izina rya Yahweh cyangwa Jehovah
- Yahweh /Jehovah JIREH: Uwiteka aratanga (Ku musozi w’Uwiteka kizabonwa).Iki gihe Aburahamu ajya gutamba umuhungu we Isaka ariko nyuma Imana ikaza kumushumbusha ikamuha igitambo cyo gusimbuza umwana we.
Icyo gihe nibwo yahise yita aho hantu Yehovayire. Imana yacu iratanga kandi ntabwo itererana abantu ahubwo twe dukwiye kwihatira kuyumvira ibindi tukayibiharira izabikora kuko irabishoboye nk’uko twabibonye haruguru.
Aburahamu yita aho hantu Yehovayire, nk’uko bavuga na bugingo n’ubu bati “Ku musozi w’Uwiteka kizabonwa.” (Itangiriro 22:14).
- Yahweh/ Jehovah SABBAOTH (Eternel qui commande des armées): Uwiteka nyir’ingabo: Yoshua .5: 14; 1 Samweli .1: 3; Zaburi.24:10.
- Jehovah/ Yahweh ROPH/RAPHA (Eternel qui guérit): Uwiteka uvura indwara zacu: “Arababwira ati “Nugira umwete wo kumvira Uwiteka Imana yawe, ugakora ibitunganye mu maso yayo, ukumvira amategeko yayo, ukitondera ibyo yategetse byose, nta ndwara nzaguteza mu zo nateje Abanyegiputa, kuko ari jye Uwiteka ugukiza indwara”. (Kuva 15:26).
- Yahweh /Jehovah SHALOM (Eternel est paix) : Uwiteka ni we mahoro yacu: Imana itanga ihumure abantu bakabona amahoro yo mu mutima bari barayabuze. Iyo umuntu atunze Imana mu mutima we mu bintu bikomeye abaafite utahabwa n’ikintu cyose ni amahoro yo mu mutima.
“Gideyoni aherako yubakira Uwiteka igicaniro aho ngaho akita Yehovashalomu, kiracyari ku musozi Ofura w’Abiyezeri na bugingo n’ubu” ( Abacamanza 6:24).
- Yahweh /Jehovah NISS: Uwiteka ibendera ryanjye. Ubusanzwe abantu bose bitirirwa Imana kandi bayubaha Uwiteka ni we benbera ryabo kandi niwe ubaneshereza muri byose. ‘’Mose yubaka igicaniro acyita Yehovanisi.” (Kuva 17:15).
- Yahweh/ Jehovah TSIDKENU (Eternel notre justice): Uwiteka ni we uducira imanza: Yeremiya .23: 6
- Yahweh/ Jehovah MACCADDESCHCEM ( Eternel celui qui nous sanctifie): Uwiteka ni we utweza, araduhumanura. Kuv.31.13; Lew.20.8
- Yahweh / Jehovah RAAH/ROHI (Eternel notre Berger): Uwiteka ni we mwungeri wacu: Zaburi.23.1
- Yahweh/ Jehovah SHAMMA (Celui qui est présent): Uwiteka arahari: “ Ahawukikije hose hazabe imbongo ibihumbi icumi n’umunani, kandi uhereye uwo munsi uwo murwa uzitwa ‘’Uwiteka niho ari” Ezekiyeli 48:35
- Yahweh / Jehovah ELOHIM: Umuremyi wa byose. Imana ni umuremyi w’ibintu byose biriho. Umurongo wo hepfo uragaraza igihe Imana itangira kurema ariko yakomerejeho irema n’ibindi byinshi kugeza ku munsi yaremyeho umuntu. “Mbere na mbere Imana yaremye ijuru n’isi”. (Itangiriro 1:1).
- Yahweh /Jehovah ADONAI: Uwiteka watumye twimuka. Aramubwira ati “Ni jye Uwiteka wakuvaniye muri Uri y’Abakaludaya kugira ngo nzakurage iki gihugu”. (Itangiriro 15:7).
Kuvuga Imana ku mupfapfa ni ukuruhira ubusa, kuko ku ri we yibwira ko Imana itabaho. Zaburi .14: 1; ariko ku bubaha Imana ni iby’igiciro cyinshi; kandi niba iri mu ruhande rwacu nta mubisha. Rom.8.31.
Hari n’andi mazina menshi y’Imana kandi agaragaza ubushobozi n’ububasha bwayo. Imana ifite byose mu biganza byayo kandi uyifite cyangwa se uwemeye kuyoborwa nayo yemera kubana na we muri biriya birango byayo byose ndetse n’ibindi byinshi tutavuze.
SRC:UMUSEKE


text:
Babivuze ubwo basurwaga na Minisitiri w’Umurimo n’Abakozi ba Leta, Uwizeye Judith n’abandi bayobozi, aho bigira mu ishuri ryigisha imyuga n’ubumenyingiro mu majyepfo, riri muri Huye (IPRC South), tariki ya 14 Ugushyingo 2015.
Iri shuri ryigisha ubuhinzi bukoranywe ikoranabuhanga, guteka, kubaka, amashanyarazi no kubaza.
Nkundimana Vincent, wize ubuhinzi muri kaminuza ariko akaba yari amaze igihe kinini nta kazi afite, ngo yizeye ko ubumenyingiro arimo kwiga buzatuma atazongera gushomera.
Agira ati “Muri iki gihe ntawukirisha “theories” (amagambo gusa)! Nkubu ndimo kwiga guhingisha imashini kandi mfite icyizere ko nimva hano nzabona akazi bitangoye kuko ubu ikigezweho ari ibintu bifatika.”
Mukayiranga Jacqueline wiga ibyo guteka yari yarize icungamutungo muri kaminuza, avuga uko yabihisemo.
Agira ati “Nyuma yo kumara igihe kinini nta kazi, naje kwiga hano ibijyanye no guteka kandi mbona ari ibintu byiza bizangirira akamaro. Nindangiza kwiga nzishyira hamwe n’abandi twake inguzanyo twikorere.”
Marie Josée Mukantwari, wize ibyo kurengera ibidukikije, avuga ko kwiga gukoresha ibyuma bikoreshwa mu buhinzi nta cyo bimutwaye nk’umukobwa.
Agira ati “Gukora iyi mirimo numva ari ibisanzwe kuko nta murimo umukobwa atakora afite ubushake. Niba nshobora kuzamura isuka ngahinga ntabwo nananirwa kuyobora imashini cyane ko numva mbikunze.”
Aba bose bashima gahunda ya NEP Kora Wigire, kuko ngo yatumye abagera ku 1782 biga imyuga izabagirira akamaro kandi ntacyo bishyuzwa.
Muri IPRC South kandi habereye igikorwa cyo kumurika amafoto yafashwe n’abanyeshuri bigiye umwuga wo gufotora mu Kigo cy’Itangazamakuru cya Kigali Today Ltd, bikaba na byo biri muri gahunda ya NEP Kora Wigire.
Minisitiri Uwizeye yashimye uko iyi gahunda irimo kugenda, anakangurira abatarayimenya kuyitabira.
Agira ati “Abagenerwabikorwa b’iyi gahunda barasabwa kuyimenya, bakayitabira kuko ituma bongererwa ubumenyi bityo bakabona akazi bitabagoye.
Cyangwa bakakihangira kuko bahita banahabwa inguzanyo y’ibikoresho byo gutangirana bakazishyura igice.”
Mbere yo gusura IPRC South, aba bashyitsi babanje gusura ibikorwa NEP Kora Wigire itera inkunga mu Karere ka Nyamagabe.
Photo Btamuriza Natasha


text:
Harigwa uburyo abana bagezwaho ibitabo by’inkuru ku buryo bworoshye
Umuryango wita ku bana Save the Children wagiranye ibiganiro n’abanditsi b’ibitabo by’inkuru byagenewe abana, kugira ngo hakurweho imbogamizi zibangamira umuco wo gusoma.
Mu bushakashatsi Save the Children yamuritse kuri uyu wa gatanu tariki 25 Ugushyingo 2016, bwagaragaje ko mu bantu 74 babajijwe mu turere dutatu tw’igihugu abana bashishikajwe no kumenya ibiri mu bitabo by’inkuru n’ubwo hariho imbogamizi zo kuba batuye ahantu bigoranye kubibagezaho, kuba bitari mu Kinyarwanda no kuba ibyandikwa biba bidahuje n’ibyo bifuza.
Sofia Cozzolino, umujyana w’umushinga Mureke Dusome, yavuze ko batumije abanditsi b’inkuru z’abana, kugira ngo babumvishe akamaro ko gukora ibitabo abakiri bato biyumvamo ariko banarebere hamwe imbogamizi zihari.
Yagize ati “Aba banditsi ni Abanyarwanda kandi bazi neza ukuri ku muryango Nyarwanda. Ni ingenzi rero ko twita ku bandika mu Rwanda kuruta uko twashyira imbaraga ku banditsi mpuzamahanga.”
Umushinga Mureke Dusome ubu uri mu turere 12 tw’ gihugu, aho ukora ibikorwa byo gukangurira abaturage gutoza abana babo umuco wo gusoma, ukanakwirakwiza ibitabo by’inkuru mu mahuriro yo gusoma y’abana ku buryo byorohera abana kubigeraho.
Vincent Twagiramungu, ukora mu icapiro rya Iga Publishers akaba yungirije n’umuyobozi w’ishyirahamwe ry’abanditsi b’ibitabo, yavuze ko bishimiye uburyo imiryango nka Save the Children, USAID na Leta y’u Rwanda byiyemeje kubafasha kugira ngo bageze ibitabo byinshi ku isoko.
Ati “Twifuza ko hanashyirwaho urwego rushinzwe gusuzuma ibitabo kugira ngo babashe kudufasha kugira ibitabo byinshi kandi ku giciro gishobokera buri wese.”
Aba banditsi ariko banagaragaje zimwe mu mbogamizi bahura nazo zirimo kuba bamwe mu batanga amasoko muri leta batumva neza inkuru zagenewe abana. Umwe ati “Hari igihe muri leta baguha isoko ryo gukora igitabo wamara kukirangiza ukumva arakubajije ati ‘nta nka yambara ipantaro’.”
Minisitiri w’umuco na Siporo, Julienne Uwacu, wari umushyitsi mukuru muri ibi biganiro, yibukije abanditsi uruhare rwabo mu gufasha igihugu kurera abayobozi b’ejo hazaza. Ati “Tubashimira ubwitabire n’umuhate mugaragaza mu kazi kanyu kuko abasoma ubu ni bo bazavamo abayobozi b’ejo.”
Ubu bushakashatsi bwagaragaje ko ari ingenzi ku babyeyi gufatanya n’abarezi kugira ngo abana bakurane umuco wo gusoma kuko ari wo musingi uhamye wo kuvoma ubumenyi bw’ingirakamaro kuri ejo hazaza habo. Muri ubwo buryo harimo kubarira abana inkuru ku babyeyi batazi gusoma no gusomera abana inkuru zitandukanye ku babyeyi bazi gusoma.
Ubu bushakashatsi bwakorewe ku bantu 74 baturutse mu turere dutatu dutandukanye. Muri bo harimo 22.7% baturuka mu mujyi, 14.8% baturuka mu gace kegereye umujyi naho 62.5% baturutse mu gace k’icyaro.
Ibitekerezo ( 1 )
Mu by’ukuli umuco wo gusoma uracyari hasi mu gihugu cyacu,kuko niyo waba ubikunda ute udafite icyo usoma wisanga wacitse intege,ni muri urwo rwego abanyeshuli biga kuri East African university Rwanda iri i Nyagatare twashinze Club Y’abanditsi n’abasomyi b’inkuru zitandukanye,kugirango tubere urugero barumuna bacu. Twasanze nta mpamvu yagatumye tubura ibyo dusoma kandi dushoboye kubyandika.


text:
Oct 28, 2015 Nicodeme Nzahoyankuye Andi makuru 0
Umuhanzi , umuramyi Richard Ngendakuriyo uririmba indirimbo zihimbaza Imana yavutse mu mwaka 1985 avukira mugisagara cya Bujumbura avuka kuri Ngendakuriyo Mathias na Nahishakiye Anesie mu buzima bwe yize amashuri abanza mu kigo cya Leta (Ecole 2)………… aza gukomereza amashuri yisumbuye mu kigo cya College Minicipale de Musaga .
yaje kwakira agakiza ahagana mu mwaka muri 2000 yiga mu mwaka wa mbere wa mashuri yisumbuye aza kubatizwa mu mazi menshi nyuma y’umwaka umwe gusa yakiriye agakiza (2001) mu itorero rya Horeb Temple riri I Bujumbura
Nyuma yo kubatizwa yakuriye mu itorero arigishwa aratozwa ibijjyanye n” ijambo ry Imana nawe aza kugirirwa ubuntu bwo gutoza abandi inzira nziza yo kubaha Imana mu itorero rya Horeb Temple , yaje kugararagaza ko afite impano yo kuririmba muri 2005 atangirira mu itsinda ryo kuramya no guhimbaza rya LES INTIMES DE DIEU ryo mu itorero rya Horeb Temple hashize iminsi aza kuyobora iritsinda mu igihe kigana ni imyaka 5.
Muri 2012 nibwo yatangiye kwiyumvamo ko yaririmba kugiti cye , mugihe yarayoboye itsinda ryo kuramya no guhimbaza Imana nibwo Imana yamuhaye indirimbo binyuze mubihe yagiye agirana n Imana biciye amasengesho ndetse no mu ubuzima yagiye acamo abona Imana , aza gutangira indirimbo yise “ NDAHASHIMA “ Ikaba ikubiyemo ibutumwa bwo gushima Imana cyane kubwibyo yamukore mu ubuzima , ikaba igaragara kuri alubumu ye ya mbere yise “ Ntakiba Imana itakizi “.
Nyuma yo guhabwa indirimbo n Imana ntibyamworoheye kujya muri studio ako kanya byaje gukunda mu mwaka wa 2013 atangira gukora indirimbo zigize alubumu ye mu inzu itunganaya muzika ya “ AFRO MUSIC” atunganyirizayo indirimbo 8 zigize Alubumu yise “ Ntakiba Imana itakizi” aza kuyishyira ahagarara tariki ya 21 kamena 2015 I Kigali muru rusengero rwa JUBILLE REVIVAL ASSEMBLEY.
Kuri ubu umuhanzi Ricard Ngendakuriyo akaba ari guteguririra abakunzi be igitaramo cyo kuramya no guhimbaza gifite intego iboneka muri Zaburi 34: 4 havuga ngo “Mufatanye nanjye guhimbaza Uwiteka, dushyirane hejuru izina rye” mu magambo y’icyongereza bikaba bisobanuye ngo “Magnify The Lord with me Exacalt his name together. “ kikazabera kuri itorero New Life Bible Church kuva isaa kumi z’umugoroba kugeza isaa mbiri z’ijoro.
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Mungire inama: nashatse umugabo mfite umwana w’umukobwa, none aho yamariye gukura mbona umugabo mbona wanjye asigaye ashaka kumusambanya mbigenze nte?
Uyu mubano w’uyu mukobwa n’uyu mugabo mbona hari icyo uhatse
Ndi umugore ndubatse mfite umugabo n’abana batanu, nashatse umugabo narabyariye iwacu, yemera ko tubana n’ubwo nari narabyaye, kandi akamfasha kurera uwo mwana n’ubwo atari uwe.
Twari tumaranye imyaka 25, uwo mwana nahatahanye, ubu amaze kuba inkumi yiga mu mwaka wa gatanu w’amashuri y’isumbuye.
None uko bukeye n’uko bwije mbona umugabo wanjye ashaka kugenda agirana imishyikirano idasanzwe n’uyu mukobwa wanjye. Rimwe na rimwe iyo yaje mu biruhuko, njya mbagwa gitumo yamwihugikanye arimo amubwira utugambo dutandukanye. Muri rusange amukorera ibikorwa bitandukanye n’ibyo akorera abandi bana twabyaranye.
Ese aho aramutse amuteye inda murumva ataba ari amahano
Yewe hari n’igihe ajya afata umwanya akavuga ngo ni umwana we ngo reka amutemberane, akabikora ansize mu rugo, jye rero bintera impungenge nkavuga nti” uyu mugabo yazansamabanyiriza umwana ko byambabaza.” Kandi ko ukunze gusanga abagabo nk’aba babaho.Ikindi ni uko ntahandi mbona namuhungishiriza kuko se we yaramwanze.
Nubwo yamureze akamufata nka se ariko hari ibikorwa amukorera ukabona ko atari se ahubwo ashaka kumubera nk’undi wo hanze.
None nkore iki ngo mpagarike aka gashungo k’uyu mugabo n’uyu mukobwa, ese nimbimubwira aho ntazabifata nko gufuha, mungire inama?


text:
Ubuyobozi bw’Akarere ka Rubavu n’umuryango utabara imbabare Croix Rouge, baremeye umuturage witwa Havugintwari Silas, nyuma y’uko inkongi y’umuriro imutwikiye inzu igakongokana n’ibyarimo byose.
Ahagana saa yine z’ijoro rishyira kuwa 16 nibwo inzu y’uyu muturage yatwitswe n’umuriro bikekwa ko watewe n’amashanyarazi, ikongokana n’ibyarimo byose, ahomba ibifite agaciro ka miliyoni zibarirwa muri 25.
Ubwo yashyikirizwaga ibikoresho by’ibanze birimo amasafuriya, amasahane, ibikombe, ibyo kuraraho n’ibyo kwiyorosa n’imikeka, yavuze ko bigiye kumufasha gutangira ubuzima bundi bushya, kuko yasigaye iheruheru.
Yagize ati "Iyi nkongi yansize iheruheru nta kintu nasigaranye, byose byarakongotse, inzu yo yonyine nari narayiguze miliyoni 20, ariko ibintu byahiye birengeje miliyoni 5, ubu bufasha buramfasha gutangira ubuzima, nshimira amabumpaye n’abantabaye kuko twari kugwa mu muriro natwe."
Umuyobozi w’Akarere ka Rubavu wungirije ushinzwe imibereho myiza Uwampayizina Marie Grace, avuga ko ibyabaye kuri uyu muryango wari ufite inzu itari no mu bwishingizi bibabaje, kuko basigaye nta kintu bafite ari ugutangirira ku busa.
Yemeza ko inkunga bahawe n’ubwo ntaho ihuriye n’ibyo bari batunze byahiye, ariko bizabafasha gukomeza kwiyubaka bundi bushya.
Yagize ati "Yarahombye bikabije, nyuma y’ibi bikoresho ahawe nk’ubufasha igihe azaba amaze kwiyakira agiye kubaka neza inzu yahiye, tuzareba uko tumufasha mu bijyanye n’isakaro, akomeze kwihangana."
Yakomeje agira ati "Gusa muri aka karere tubangamiwe n’ikibazo cy’ibura ry’amashanyarazi rya hato na hato kuko ni byo byatumye iyi nzu ishya, ikindi kuba nta Kizimyamwoto ibarizwa muri aka karere kandi ari ak’umujyi ni ikibazo, gutegereza irava Karongi ni kure cyane, cyakora turakomeza gukora ubuvugizi turebe ko twazegerezwa imodoka izimya."
Dr Dushime Dyrckx, umuyobozi wa Croix Rouge mu karere Rubavu, avuga ko gufasha uyu wasizwe iheruheru n’inkongi y’umuriro ari muri gahunda basanganwe yo gutabara abahuye n’ibibazo kandi ngo bazakomeza.
Umuryango wa Havugintwari Silas wahawe inkunga y’ibikoresho bifite agaciro k’ibihumbi 100, n’amafaranga ibihumbi 100 yatanzwe n’akarere ngo yiyubake.
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
ntakundi iyo bibaye nukubyakira uretse ko bitakwiriye mu muco nyarwanda
natwe turabibona. ariko icyo najye namubyira. ahumure imanaye imurihafi cyane kd izajya imufasha cyane. imana njyo mubyeyiwe. izakurinda ibibazo ndabikwijeje
natwe turabibona. ariko icyo najye namubyira. ahumure imanaye imurihafi cyane kd izajya imufasha cyane. imana njyo mubyeyiwe. izakurinda ibibazo ndabikwijeje
natwe turabibona. ariko icyo najye namubyira. ahumure imanaye imurihafi cyane kd izajya imufasha cyane. imana njyo mubyeyiwe. izakurinda ibibazo ndabikwijeje
Jye icyo nabivugaho sinatera ibuye Knowless kuko abakobwa hafi ya bose iki gihe basigaye batahana inda,baba bayiteze abahungu cg se abahungu bayibateze whatever the case. Kuruhande rw’umuco birasebye kuko ni ukurya ubukwe bubisi kandi umuco ukangurira umukobwa kurinda ubusugi.Ku rundi ruhande ni byiza kuko hari abashakana bakabura urubyaro,umwana ni umugisha uva ku Mana.Gusa knowless nka public figure kandi mu buhanzi bwe yashishikarizaga abakobwa kwihesha agaciro batiyandarika,none we yatanze avance, niho urugero rwapfiriye ninayo mpamvu abantu baba babi critika. hanyuma ikindi iriya kanzu ni nziza ariko rwose yibagiwe gushyiramo akarega cg yakambaye nabi, Marraine we se ko atamukoreye protocole.Emwe murakoze.Nibagire urugo rwiza, ni beza bombi,bafite inyinya,ndabakunda.Icyampa kubabona ngo mbibabwire.
Tubifurije kuzabyara hungu na kobwa naho abavuga ntibazabireka ikindi mukomere.Knolwes ndabikunda kdi sinareka kugukunda kubera ibigambo by’abantu
imana izabahe umugisha
Ntitwamushimira kuba yaratwaye inda mbere yigihe kuko byitwa ubusambanyi ark twabashimirako batayikuyemo nkuko byeze hanze aha. Imana ibagirire neza
Ntitwamushimira kuba yaratwaye inda mbere yigihe kuko byitwa ubusambanyi ark twabashimirako batayikuyemo nkuko byeze hanze aha. Imana ibagirire neza
knowless imana iragukunda ujye wifata neza kdi ufate neza uwo muziranenge uri munda ubundi turagusengera uzabyare neza!Cong’s you u!nzagukunda a l’infini!!!
Ikibazo byo sugutwita kuko nimigi sha yimana. Icyo ngaye nukuntu asa nabi mugatuza. Yarakwiye kwambara soutien rwose ntakugenda amabere arereta gutya.clement rwose ujye umurebe ra ndabona ashaje kare!!
Mana wee. Rwose buriya uko mumuvuga kose nimigisha mumunanuriraho. Knowless komera rata uzabyare neza. Amagambo abavuga wiyitaho. Waramaze wasanga benshi hano barabuze nababatera inda.
Muzabyare muheke bavandi naho pokopoko za banyarwanda ntizibateshe igihe
amabere ni imishumi inda in nyarwege
nyine yabonaga nyamusore ntagahunda afata yo kumushyira mumago ati azakomeza andye tu nka Safi amutega inda ahubwo azagire amahirwe numwana azabe aruwe ahahahahaha
Ariko abantu muransetsa niba mwibuka neza ntimuziko Pastor wabashyingiye yavuze ko ntakosa bakoze ibyo gutwita ntacyaha rwose kuva bose babyemeranywaho
Ariko ahubwo barabyaye neza courage rwose naho uwo wisoutien ndumva niba ari fière yaamanyonyo ye ufite kibazo ki wowe iryawe niba rI gukora isoni jya urizirika
Ariko ahubwo barabyaye neza courage rwose naho uwo wisoutien ndumva niba ari fière yaamanyonyo ye ufite kibazo ki wowe iryawe niba rI gukora isoni jya urizirika
mwese ni amashyari mumufitiye
yarindaga kubabwira ko atwite se ngo muzamwambikire umwana cyangwa nimwe mwayimuteye
mwagiye mushishikazwa nibibareba koko?
niba atwite aramaze amezi yose inda ifite nayo ntacyo abarebaho
na Clement wayimuteye ntiyayihakanye
mujye muvana ubugambo aho.
Abantu mubabazwa n’ubusa kuba knoless atwite bibarya he?ni umugisha
kuko hari benshi babuze urubyaro ahubwo Clement ni umugabo,icyari kuba ari ikibazo n’uko umugabo we yari kuvuga ko atabizi.Ahubwo twiteguye ako ka Malayika naho ibindi byo ni bya bindi bya muntu byo kubura icyo batuka inka..........
mwese ni amashyari mumufitiye
yarindaga kubabwira ko atwite se ngo muzamwambikire umwana cyangwa nimwe mwayimuteye
mwagiye mushishikazwa nibibareba koko?
niba atwite aramaze amezi yose inda ifite nayo ntacyo abarebaho
na Clement wayimuteye ntiyayihakanye
mujye muvana ubugambo aho.
umuhanga wo kurya arara akarabye babiriye kera tuuu!!!!!!
Yego ko mugore..none gutwita bikuraho kwambara isutiye..urabihiwe rwose.basi se ntanubwo uziko iyo kanzu bambaramo isutiye ya gorge.
mbegaaaaaaaaaaaaaaaaaaaaaaaaaaaaaaaaaaaaaaaaaaaaaa.amabere aragera kunda.mana we!
gutwita ni umugisha sinzi impamvu muba mumuvuga buri musi, ababuze urubyaro barababaye
None se kuki yari yabanje kubeshya ngo ntatwite? ? Ubu se inda ye ivukira amezi atatu?
Ikibazo se kiri hehe ko byari bizwi ko yakoze ubukwe atwite?
Tumwifurije kumererwa neza. Biransanshimishije kuba yenda kwibaruka uwo muziranenge ahubwo


text:
Yasuwe : Inshuro 1128 | Ibitekerezo: 0 | Aho ariho: Isi muri Rusange
Ndakwinginze, Ntugahemukire uwo Mwakundanye!! Ese kuki Mbigusabye?Isomere.
Tweet
By Leonce Ukurikiyimfura | December 19, 2016 saa 05:23:18
Burya biba byiza mu buzima gukunda ugakundwa, ndetse abahanga bemeza ko nta kintu gishimisha mu buzima nko kwibanira neza n’uwo mukundana. Bibiliya yo yemeza ko Umwana azata ababyeyi agasanga uwo yihebeye kubera urukundo. Ese bigenda bite iyo wihebeye umuntu nyuma akaza kuguhemukira? Abashakashatsi bemeje ko guhemukirwa n’uwo wakunze bigira ingaruka ku buzima bwawe bwose .
Mu bushakashatsi bwakonzwe na Kaminuza ya Stanford, bwagaragaje ko nyuma yo guhemukirwa n’umuntu mwakundanye igihe kirerekire, nyuma akaza kukureka bigira ingaruka mbi cyane cyane ku gutsina gore.
“ Igihe wakundaga umuntu cyane nyuma akaza kuguhemukira ( Kukwanga) bikugiraho ingaruka zo kwiheba mu buzima, kutizera, kunanuka, kubura intege zo kurya, kwiyahura, ndetse no gucika intege mu buzima”
Nk’uko bakomeza babisobanura ngo ibyo byose biterwa n’uko uwo wakundaga uba waramubwiye amabanga yawe yose, yaba ayawe ndetse n’ay’Umuryango wawe, icyo gihe rero ngo bisa nk’aho uba warivuyemo, ari nabyo bituma ushobora no kwiyahura bitewe n'uko aba akuzi neza.
Lauren Howe, umwe mu barimu bo muri iyo kaminuza mu ishami ry’imitekerereze ya Muntu ( Psychology) we avuga ko guhemukirwa n’uwo mwakundanaga binatuma abantu bakwibazaho rimwe na rimwe bikakuviramo no kutabona uwo mwongera guhuza.
Aba bashakashatsi barangiza bagira inama abakundana kutagira amabanga akomeye babwira abo bihebeye, igihe batari babana, ndetse no guhitamo neza mu gihe bashaka abakunzi.
Biratangaje! Impuguke Zashyize Ahagaragara Ibiranga Umukobwa Mubi n'UMukobwa Mwiza.
Wikwiyicisha Inzara Ngo Uragabanya Umubyibuho Ukabire . Dore Uko Ugomba Kubijyenza.
Dore Amayeri Ibiryabarezi Bikoresha Maze Bikakumaraho Amafaranga.


text:
mar.
01
févr.
2011
ISOMO RYA MBERE
Isomo ryo mu ibaruwa yandikiwe Abahebureyi (Heb 13, 1-8)
Bavandimwe, 1nimwikomezemo urukundo rwa kivandimwe. 2Ntimukibagirwe kwakira abashyitsi, kuko hariho ababikesheje kwakira abamalayika batabizi. 3Muzirikane abari mu buroko nk’aho mwabaye imbohe hamwe na bo; muzirikane kandi abababazwa kuko namwe mufite umubiri. 4Ugushyingirwa nikubahwe na bose, n’uburiri bw’abashakanye buzire inenge, kuko Imana izacira urubanza abasambanyi n’inkozi z’ibibi. 5Imibereho yanyu izire ubugugu, munyurwe n’ibyo mufite, kuko Nyagasani ubwe yavuze ati «Sinzaguhara kandi sinzagutererana!» 6ku buryo dushobora kuvuga nta shiti tuti «Nyagasani arampagarikiye, nta kizantera ubwoba; mbese ni nde wagira icyo antwara?» 7Nimuzirikane abayobozi banyu, ababamenyesheje Ijambo ry’Imana; mwitegereze uko barangije ubutumwa bwabo, maze mukurikize ukwemera kwabo. 8Yezu Kristu ntahinduka, ari ejo, ari none, no mu bihe byose.
ZABURI (Zab 27 (26), 1, 3, 5, 8c-9b)
Inyik/Uhoraho ni urumuri rwanjye n’agakiza kanjye.
Uhoraho ni urumuri rwanjye n’agakiza kanjye,
ni nde wantera ubwoba?
Uhoraho ni urugerero rw’ubugingo bwanjye,
Ni nde wankangaranya?
Kabone n’aho igitero cyose cyaza,
kigashinga ingando kinyibasiye,
umutima wanjye nta bwoba wagira na busa;
n’aho intambara yarota, nakomeza kwizera.
Koko rero igihe cy’amage,
Ampa aho nikinga mu nzu ye,
Akampisha mu bwihugiko bw’ihema rye,
akanshyira ahantu hakomeye nk’urutare.
Uhoraho, uruhanga rwawe ni rwo nshakashaka
Ntumpishe uruhanga rwawe.
Wirakara ngo uhinde umuyoboke wawe,
ni wowe muvunyi wanjye.
IBANGONDIRIMBO RIBANZIRIZA IVANJILI (Mt 5, 10)
Alleluya Alleluya.
Hahirwa abatotezwa bazira ubutungane,
Kuko ingoma y’ijuru ari iyabo.
Alleluya.
IVANJILI
+ Amagambo yo mu lvanjili ntagatifu uko yanditswe na Mariko (Mk6,14-29)
Muri icyo gihe, 14umwami Herodi yumva bavuga ibya Yezu kuko izina rye ryari rimaze kwamamara, bavuga ngo «Yohani Batisita yazutse mu bapfuye! Ni cyo gituma yifitemo ububasha bwo gukora ibitangaza.» 15 Abandi bakavuga ngo «Ni Eliya.» Abandi kandi ngo «Ni umuhanuzi nk’abandi bahanuzi ba kera,» 16Herodi abyumvise aravuga ati « Ni Yohani, umwe naciye umutwe, none akaba yarazutse!» 17Koko rero Herodi yari yatumye abantu bo gufata Yohani no kumubohera mu buroko, abitewe na Herodiya, umugore wa murumuna we Filipo, Herodi yari yaracyuye, 18Kuko Yohani yari yarabwiye Herodi ati «Ubujijwe gutunga umugore wa murumuna wawe.» 19Herodiya na we yahoraga ahigira Yohani agashaka no kumwicisha, ariko ntabishobore, 20kubera ko Herodi yatinyaga Yohani bigatuma amurengera, abitewe n’uko yari azi ko ari umuntu w’intabera kandi w’intungane. lyo yabaga yamwumvise yabunzaga imitima cyane, nyamara yakundaga kumwumva.
21 Nuko haza kuba umunsi mukuru, ubwo Herodi yari yahimbaje isabukuru y’ivuka rye maze atumira abatware be, n’abakuru b’ingabo ze hamwe n’abanyacyubahiro bo mu Galileya. 22Umukobwa wa Herodiya araza arabyina, ashimisha Herodi n’abatumirwa be. Nuko umwarni abwira umukobwa ati «Nsaba icyo ushaka cyose, ndakiguha.»23Aramurahira ati «lcyo unsaba cyose ndakiguha, kabone n’iyo cyaba icya kabiri cy’igihugu cyanjye.» 24Umukobwa arasohoka abaza nyina ati «Nsabe iki? Undi aramusubiza ati « Saba umutwe wa Yohani Batisita.» 25Umukobwa agaruka bwangu asanga umwami, amusaba avuga ati «Ndashaka ko umpa nonaha umutwe wa Yohani Batisita ku mbehe.» 26Umwami biramushavuza cyane, ariko kubera indahiro ye n’abo yari yatumiye, yanga kwivuguruza. 27Ako kanya umwami yohereza umwe mu ngabo ze, amutegeka kuzana umutwe wa Yohani. Uwo mugabo aragenda, amucira umutwe mu buroko. 28Nuko azana umutwe ku mbehe maze awuha uwo mukobwa, umukobwa na we awuha nyina, 29Abigishwa ba Yohani babyumvise, baraza bajyana umurambo we, barawuhamba.


text:
Ni mu muhango bahuriyemo n’ababyeyi n’abana bahagarariye abandi mu turere dutandukanye, wabereye muri Village Urugwiro kuri iki cyumweru tariki ya 04 Ukuboza 2016.
Perezida Kagame yasabye ababyeyi gukomeza gutoza abana umuco wa Kinyarwanda wo soko y’uburezi buboneye bikazatuma abana bakurana ishyaka ryo gukorera igihugu cyabo no kwizera ko bazabishobora.
Yagize ati “Kurera neza ni ukubaka igihugu.
Ni byiza ko igihugu cyacu gikomeza kugira uburezi bwiza kigakomeza gutera imbere mu majyambere y’ibihe tugezemo, kandi bigashingira ku cyo turi cyo mu muco wacu nk’abanyarwanda, bihereye mu bana bato.”
Perezida Kagame yashimye abana bakiri bato uburyo babasha kuvuga amazina y’inka bakavuga imivugo iboneye, asaba ko uwo muco wakomeza ugasigasirwa.
Yagize ati “hari byinshi tumaze kwereka amahanga n’isi ko bishoboka niba bishoborwa n’ u Rwanda n’abandi babishobora.
Ni ngombwa gutanga urugero,ko ibyiza bishoboka turabanza tukabyigezaho tukumva ko ari ibyacu,abandi bazabyungukiramo kuko bandi iyo byangukiyemo natwe tubyungukiramo.”
Ababyeyi basanga iki gikorwa cyo kwifuriza abana Noheri nziza n’umwaka mwiza, gitoza abandi babyeyi umuco wo gukunda abana, bakabatoza umuco mwiza wo kubahana no gukundana.
Marie Claire Uwamariya ati “Uyu ni umubyeyi mukuru ukunda igihugu wifuriza abana b’abanyarwanda ibyiza.
Ibi ni ugutoza abandi babyeyi umuco wo kwita ku bana, umuco wo kurerera igihugu”.
Iki ni igikorwa ngarukamwaka gihuza abana bahagarariye abandi muri buri karere, umukuru w’igihugu n’umuryango we bakabifuriza Noheri nziza n’umwaka mushya muhire.
Muri iki gikorwa kandi, abana bagenerwa impano akenshi ziba zirimo ibikinisho ndetse n’ibikoresho by’ishuri.


text:
Sep 16, 2015 Nicodeme Nzahoyankuye Abahanzi 0
Issa Noel Kalinijabo ni umunyamakuru akaba n’umwanditsi w’indirimbo umaze igihe kitari gito muri gospel ukora kuri Radiyo Authentique mu biganiro bitandukanye byumvikanamo indirimbo z’abahanzi n’amakorali yahishuye byinshi kuri Groove Awards bitandukanye n’ibiri gutangazwa muri iyi minsi yanditse ibaruwa ndende ku bakiristo bateganya kwitabira Groove Awards.
Uyu munyamakuru kandi yahawe igihembo na Groove Awards nk’umwanditsi w’indirimbo mwiza w’umwaka muri iri rushanwa mu mwaka ushize wa 2014.
Gusa afite byinshi anenga iri rushanwa mu mikorere yaryo akaba yasohoye ibaruwa ifunguye ku itorero ryose muri rusange ry’u Rwanda.Soma iyi baruwa:
Turi mu gihe usanga ukuri kwagiye kuryamirwa n’ikinyoma kandi bigasa n’ibiganisha itorero ry’Imana aharindimuka kuko Kristo twagiye tumwigishwa nk’inzira ndetse n’ubugingo ariko twagera k’ukuri bakatugukinga ariko kandi twibuke ko Ukuri ariwe Kristo, bityo rero usanga abantu baguhisha kugira ngo barebwe neza kandi ntibamenye ko baba bahisha Kristo kuko niwe mucyo ahubwo ugasanga baragaragara uko batari (Feign).
Ariko byari bikwiriye ko tumenya ko ibivugwa ndetse n’ibigezweho byose cyangwa se ibyemerwa n’abantu benshi tutahita twemeza ko ariko kuri, ko ahubwo ukuri ari Kristo mu gihe ukuvuze ushaka gucana isitimu (torche) ahantu hari umwijima biturutse ku ndiba y’umutima njyaMana.(Godly).
Twihuse turebere hamwe umwuka ugaragara mu itangwa ry’ibi bihembo
‘’Bababeshya ko babahemba bakitora’’: ahangaha usanga benshi mu bahatana baba bagamije kwimenyekanisha ariko siko byakagombye ahubwo bakagombye gukora batumbiriye Imana yonyine kandi bakaba abagabura b’iby’Ijuru neza aho gukora utegereje ibihembo, kuko bibiliya ibivuga neza ngo bene nkabo ingororano zabo baba barangije kuzibona. Kwitora no kwitoresha ntibyari bikwiriye muri benedata dusangiye uru rugendo. Ibi rwose ni ubwana (childish) umuntu ukuze akitoresha cyereka wenda ari mu rwego rwo kuzamura idarapo ry’igihugu cyacu, bamutoye mu bazahatana ku rwego mpuzamahanga agasaba abantu kumutora icyo gihe twamukoreshereza kampanye (campaign) aho birumvikana ibendera ry’u Rwanda ryazamurwa kimwe n’uwari wese nk’umwenegihugu ariko imbere mu gihugu biba ari ukuzamura izina rye.
Uko byagenda: hatanzwe amashimwe
Mpamya neza ko hakagombye kurebwa byibura uko bagiye bakora hakagira ikipe y’abantu runaka nabwo bizewe bazajya basubiza amaso inyuma bakareba ibikorwa byakozwe muri uwo mwaka w’umuziki uba utambutse bityo bakabahemba yewe n’abahembwa batabizi (d’une facon surprise) kuko akenshi hano usanga bamwe banaza babizi barikubwirana abandi badodesheje imyenda isa n’ibikombe baribuhabwe.
Sinabura kuvuga ko hari amwe mu mashimwe atangwa hakurikijwe umucyo ndetse n’ubusesenguzi ku kanama nkemurampaka, harimo agera kuri atatu atajya yitoresha ariyo: Best Gospel arist in Diaspora , Best Song Writer , Best Contributor. Nibindi nsanga ariko byagatanzwe kuko aha ntihaba harabayeho kwiyamamaza kandi nugihabwa ntaba abyiteguye, mu nshuro zose sinigeze nitora.
Mbona byakagombye gutangwa nka kuriya badashingiye kukuba umuntu yiyamamaje hose, ok wenda impamvu bashaka ko abantu bitoresha gusa aha baba bashingiye ku bucuruzi (business) of course kuko nabo baba bashaka kwinjiza agafaranga ariko kandi si byiza mu murimo w’Imana. Biteye isoni kubona umukiristo yicaye yihugiyeho arimo yitora buriya mu mitekerereze ye aba ameze ate ndebera nawe iyo shusho aguwe gitumo n’Umwami wacu Yesu, ko yatubwiye ko azaza nk’umujura yavuga ko yari ari mu biki?
Gusa mbona nk’abakiristo twakagombye gushishoza neza ku kintu dukora tukarebamo inyungu y’Imana muri buri kimwe cyose dukora kuko ugiye kureba usanga muri rusange nta nyungu y’Imana iba irimo ahubwo harimo inyungu z’abatanga amafaranga yabo bitora n’abasaba ngo babatore babisaba inshuti n’imiryango amakorali akitora abahanzi bakitora ese koko byari bikwiye? Dusubize amaso inyuma tujye tunareba ibihe isi iri kwinjiramo koko ibi byahozeho? Niba bitarahozeho turagana he? Mbona ibintu byose twakagombye kubirebera mu idirishya ry’ibihe tugahagarara ku munara tukararanganya amaso. (Habakuki 2:1, Luka 12:54-57)
Sinatunga agatoki umuntu runaka kubera kwitoresha cyangwa se kwitabira aya mapiganwa kuko birashoboka wenda ko yaba afite impamvu ye runaka cyane cyane yo kumenyekana gusa UKURI ni Yesu Kristo, ariko kandi ni ngombwa ngo tujye mu bintu dushingiye ku nyungu tubonamo mu buryo bw’Umwuka ntitugende nk’abasanzwe kuko ntaho twaba dutaniye n’abandi, kuko ibyo n’abisi babirarikira. Ariko mwibuke Pawulo yandikiye itorero ry’I Korinto ati; ‘’dutekerezwa ko turi abatamenyekana nyamara turi ibirangirire,… ( 2 Cor 6:9).
Nsoza nakangurira abantu kuvugisha ukuri mu bintu byose bakora kuko ibivugwa n’abantu benshi ataribyo bifatwa nk’ukuri kandi ukuri guca mu ziko ntigushye guca mu mazi ntagutembane ahubwo kukareremba hejuru n’umuntu ufite Ukuri niko aba ameze.(Yesaya43:2) Kandi ntugahishe ukuri ngo ukundwe n’abantu kuko bo ntibakunda ukuri cyane cyane muri ibi bihe ndetse nugerageje kukuvuga arangwa ariko umukiristo wisobanukiwe ntiyakagombye kugendera kuguhisha ukuri ngo akundwe mu gihe ari ngombwa kukuvuga. Gusa Yesu aradukunda kandi arashaka ko tugendana nawe duhomba ibyari inyungu zacu tukabihindura igihombo ku bwo kuronka ubutunzi butagira akagero. Abantu benshi baranga guhomba niyo mpamvu Kristo ataba mugari muri bo. Ariko aracyateze amaboko!
Issa Noel Karinijabo
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Duhe ibitekerezo
Urashaka gutanga ibitekerezo?twandikire kuri iranzinone@yahoo.fr/iranzinejo@gmail.com
Murakoze
Murakoze
dimanche 2 janvier 2011
Kuki abakobwa bamwe bahitamo gukundana n'abagabo babaruta kure?
Nigeze kwandika inkuru ivuga ku mpamvu abasore bakundana n’abagore babaruta kure (kanda hano uyisome). Icyo gihe hari bamwe bashatse ko nanavuga impamvu hari bamwe mu bakobwa bakundana n’abagabo bakuze kubarusha, ndetse akenshi banaruta ba se bababyara. Nkora iyo nkuru ya mbere hari abasore benshi twari twaganiriye, akaba ari nayo mpamvu naganiriye n’inkumi zitari nke mbere yuko nandika ibi. Bambwiye byinshi bitandukanye, nkaba ngiye kubibanyuriramo muri make.
1. Abagabo bakuze baba bafite amafaranga n’umutungo bihagije
Abahanga mu mibanire n’imyitwarire y’abantu bavuga ko n'ubwo hari byinshi byahindutse mu buzima bw’abagore, cyane cyane kuva mu myaka ya za 1960, hari ibintu abagore b’iki gihe bahuriraho n’abo mu myaka nka miliyoni 5 ishize. Abagore b’icyo gihe n’abubu bose bashaka kubana n’umuntu wabasha kwitunga nabo akaba yabafasha bibaye ngombwa (n’ubwo ubu abagore bakora ari benshi kandi bakanahembwa neza, bakibeshaho). Ibi bishatse kuvuga ko umugabo ufite amafaranga cyangwa witunze abona amanota menshi imbere y’igitsina gore (kuva ku gakobwa k’imyaka 7 kugera ku mukecuru wa 77) kuko baba bamubona nk’umuntu wageze ku ntego (a winner) kandi uri serious. Ntibirirwa bibaza aho wayakuye, ushobora kuba ucuruza ibiyobyabwenge cyangwa uyiba ariko ukubonye atarakumenya akubona neza.
Abagabo bakuze rero akenshi baba bafite amafaranga kuko baba barabayeho igihe kinini, bakagira n’umwanya wo kuyashaka no kuyabona. Kuba afite amafaranga bishobora kumukururira inkumi (n’amahirwe n’ibyago bijyana nabyo) kurusha twe tukiri bato, kandi ni nako bigenda.
2. Batanga batitangiriye itama
Hari akantu gasekeje gakunda kubaho, ukabona umusore n’inkumi bagiye nko muri restaurant yiyubashye, umukobwa bakamuha menu itariho ibiciro, umusore we bakamuha iriho ibiciro. Uko umukobwa a-commanda (order), umusore akazajya amama akajisho kuri menu iriho ibiciro ngo arebe niba bihuye n’umufuka we… Ibyo ntibiba kuri sugar daddy.
Sugar daddy ntagorwa no kugura za kado zihenze nk’imikufi (jewelry), za chocolats, imyenda, ingendo z’ahantu nyaburanga n’ibindi byinshi bikundwa n’inkumi. Hari n'abagurira abo bakunzi babo amamodoka, mu gihe iyo uri umusore kubwira inkumi ngo itege moto urayishyura biba ari ukwirya ukimara (kwitera icyuma). Hari ba sugar daddies baha abakunzi babo amazu, bakababonera akazi gahemba neza n'ibindi.
3. Baba biyizera kandi bazi icyo bashaka
Mu gihe benshi mu basore bagaragara nk’abatiyizeye cyangwa batazi icyo bashaka imbere y’inkumi, abagabo bakuze bo baba bari confident kandi ntibarya iminwa ngo icyo batekereza kibaheremo (ntibanigwa n'ijambo kandi nawe baribwiye ntiwabaniga). Ni umuntu uba warahuye n’abagore benshi, ufite expérience ku buryo nta kimutungura. Niba ashaka ko musohokana ahita abikubwira, si nk’umusore utegereza yizeye ko wibwiriza. Ni umuntu uzi uburyo yagera ku cyo agamije nta kwinyuramo (maladresse/clumsiness), nta guta ibaba, nta no gukoresha ingufu.
Abagabo kandi ntibakangwa n'akaje kose, kandi barihangana kurusha twebwe abasore. Bajya inama, mbese ni abapapa pe!
4. Abasore benshi baba bafite imishinga itandukanye n’iy’abakobwa
Umukobwa uri munsi y’imyaka 18 aba akunda abasore beza, basa neza bakeye, b'abasitari, etc. Uko agenda akura niko agenda ashyiramo logique agasanga ataribyo bikenewe cyane mu buzima, bityo agatangira gushaka umuntu bazabana, kandi bakabana neza, nta nzara, akazabasha kumutunga we n’abana bazabyara. Ibi rero abasore benshi bari mu kigero cye baba batarabigeraho.
Ikindi nuko abakobwa bakura cyane kurusha twebwe abasore. Ndabizi neza ko umukobwa tunganya imyaka atekereza ibintu jye nzatangira gutekereza mu myaka itari mike iri imbere (gushinga urugo, kubyara, etc)! Uwo rero aba ashaka umuntu mukuru bumva ibintu kimwe, ariko nukwibeshya cyane kuko sugar daddy siwe muba muzabana, keretse wenda ari umugabo mukuru udafite umugore.
Niba uri umukobwa ukaba ukundana n’umuntu ukurusha imyaka 8 kuzamura, nta kibazo kirimo ni n’uburenganzira bwawe. Ariko niba uwo muntu afite umugore ni ikibazo gikomeye cyane.
- Ufite umugabo agatwarwa n’agakumi wabyitwaramo ute?
- Uramutse ufite umubyeyi (papa wawe) akaba afite umukobwa ungana nawe bakundana wabyifatamo ute?
- Ni iyihe mpamvu (nzima kandi ifatika) yatuma ukundana n’umugabo ukuruta kure, cyane cyane iyo afite umugore n’abana?
- Ese niba ufite sugar daddy, utekereza ingaruka mbi zishobora kukubaho (kwandura SIDA, guterwa inda n’umugabo usanzwe afite abandi bana, kugirana ibibazo n’umugore we, kutizerwa muri sosiyete n’ibindi)?
- Hari abakobwa muri iki gihugu (cyane cyane muri iyi Kigali) bafatwa nka ba kazarusenya kubera uburyo birirwa batwara abagabo b’abandi. Ese urifuza kuba umwe muri bo?
- Ko abagabo bazwiho guhararukwa vuba, ujya utekereza ko ashobora kwigendera agasanga akandi gakumi igihe icyo aricyo cyose?
- Ko abagabo birirwa mu dukumi aribo banafuhira abana babo b'abakobwa cyane, utekereza ko biterwa n'iki? Suko baba bazi ko ari bibi?
1. Abagabo bakuze baba bafite amafaranga n’umutungo bihagije
Abahanga mu mibanire n’imyitwarire y’abantu bavuga ko n'ubwo hari byinshi byahindutse mu buzima bw’abagore, cyane cyane kuva mu myaka ya za 1960, hari ibintu abagore b’iki gihe bahuriraho n’abo mu myaka nka miliyoni 5 ishize. Abagore b’icyo gihe n’abubu bose bashaka kubana n’umuntu wabasha kwitunga nabo akaba yabafasha bibaye ngombwa (n’ubwo ubu abagore bakora ari benshi kandi bakanahembwa neza, bakibeshaho). Ibi bishatse kuvuga ko umugabo ufite amafaranga cyangwa witunze abona amanota menshi imbere y’igitsina gore (kuva ku gakobwa k’imyaka 7 kugera ku mukecuru wa 77) kuko baba bamubona nk’umuntu wageze ku ntego (a winner) kandi uri serious. Ntibirirwa bibaza aho wayakuye, ushobora kuba ucuruza ibiyobyabwenge cyangwa uyiba ariko ukubonye atarakumenya akubona neza.
Abagabo bakuze rero akenshi baba bafite amafaranga kuko baba barabayeho igihe kinini, bakagira n’umwanya wo kuyashaka no kuyabona. Kuba afite amafaranga bishobora kumukururira inkumi (n’amahirwe n’ibyago bijyana nabyo) kurusha twe tukiri bato, kandi ni nako bigenda.
2. Batanga batitangiriye itama
Hari akantu gasekeje gakunda kubaho, ukabona umusore n’inkumi bagiye nko muri restaurant yiyubashye, umukobwa bakamuha menu itariho ibiciro, umusore we bakamuha iriho ibiciro. Uko umukobwa a-commanda (order), umusore akazajya amama akajisho kuri menu iriho ibiciro ngo arebe niba bihuye n’umufuka we… Ibyo ntibiba kuri sugar daddy.
Sugar daddy ntagorwa no kugura za kado zihenze nk’imikufi (jewelry), za chocolats, imyenda, ingendo z’ahantu nyaburanga n’ibindi byinshi bikundwa n’inkumi. Hari n'abagurira abo bakunzi babo amamodoka, mu gihe iyo uri umusore kubwira inkumi ngo itege moto urayishyura biba ari ukwirya ukimara (kwitera icyuma). Hari ba sugar daddies baha abakunzi babo amazu, bakababonera akazi gahemba neza n'ibindi.
3. Baba biyizera kandi bazi icyo bashaka
Mu gihe benshi mu basore bagaragara nk’abatiyizeye cyangwa batazi icyo bashaka imbere y’inkumi, abagabo bakuze bo baba bari confident kandi ntibarya iminwa ngo icyo batekereza kibaheremo (ntibanigwa n'ijambo kandi nawe baribwiye ntiwabaniga). Ni umuntu uba warahuye n’abagore benshi, ufite expérience ku buryo nta kimutungura. Niba ashaka ko musohokana ahita abikubwira, si nk’umusore utegereza yizeye ko wibwiriza. Ni umuntu uzi uburyo yagera ku cyo agamije nta kwinyuramo (maladresse/clumsiness), nta guta ibaba, nta no gukoresha ingufu.
Abagabo kandi ntibakangwa n'akaje kose, kandi barihangana kurusha twebwe abasore. Bajya inama, mbese ni abapapa pe!
4. Abasore benshi baba bafite imishinga itandukanye n’iy’abakobwa
Umukobwa uri munsi y’imyaka 18 aba akunda abasore beza, basa neza bakeye, b'abasitari, etc. Uko agenda akura niko agenda ashyiramo logique agasanga ataribyo bikenewe cyane mu buzima, bityo agatangira gushaka umuntu bazabana, kandi bakabana neza, nta nzara, akazabasha kumutunga we n’abana bazabyara. Ibi rero abasore benshi bari mu kigero cye baba batarabigeraho.
Ikindi nuko abakobwa bakura cyane kurusha twebwe abasore. Ndabizi neza ko umukobwa tunganya imyaka atekereza ibintu jye nzatangira gutekereza mu myaka itari mike iri imbere (gushinga urugo, kubyara, etc)! Uwo rero aba ashaka umuntu mukuru bumva ibintu kimwe, ariko nukwibeshya cyane kuko sugar daddy siwe muba muzabana, keretse wenda ari umugabo mukuru udafite umugore.
Niba uri umukobwa ukaba ukundana n’umuntu ukurusha imyaka 8 kuzamura, nta kibazo kirimo ni n’uburenganzira bwawe. Ariko niba uwo muntu afite umugore ni ikibazo gikomeye cyane.
- Ufite umugabo agatwarwa n’agakumi wabyitwaramo ute?
- Uramutse ufite umubyeyi (papa wawe) akaba afite umukobwa ungana nawe bakundana wabyifatamo ute?
- Ni iyihe mpamvu (nzima kandi ifatika) yatuma ukundana n’umugabo ukuruta kure, cyane cyane iyo afite umugore n’abana?
- Ese niba ufite sugar daddy, utekereza ingaruka mbi zishobora kukubaho (kwandura SIDA, guterwa inda n’umugabo usanzwe afite abandi bana, kugirana ibibazo n’umugore we, kutizerwa muri sosiyete n’ibindi)?
- Hari abakobwa muri iki gihugu (cyane cyane muri iyi Kigali) bafatwa nka ba kazarusenya kubera uburyo birirwa batwara abagabo b’abandi. Ese urifuza kuba umwe muri bo?
- Ko abagabo bazwiho guhararukwa vuba, ujya utekereza ko ashobora kwigendera agasanga akandi gakumi igihe icyo aricyo cyose?
- Ko abagabo birirwa mu dukumi aribo banafuhira abana babo b'abakobwa cyane, utekereza ko biterwa n'iki? Suko baba bazi ko ari bibi?
Inscription à : Publier les commentaires (Atom)


text:
Kuba abafatanyabikorwa b’akarere ka Rwamagana bakora ibikorwa byabo bashingiye ku mihigo y’akarere ngo byafashije abaturage mu guhindura imibereho yabo kandi ngo bikazafasha ubuyobozi kwesa imihigo.
Kuri uyu wa gatanu tariki ya 10 Kamena 2016, muri aka karere hashojwe imurikabikorwa ryateguwe n’akarere ka Rwamagana ku bufatanye ry’abafatanyabikorwa bako bibumbuye mu ihuriro ryitwa JAF, aho ryabereye mu murenge wa Kigabiro kuva ku wa kane tariki ya 9 Kamena kugeza tariki ya 10 Kamena 2016.
Muri iri murika bikorwa abaturage basuye imiryango itegamiye kuri Leta n’abandi bafatanyabikorwa basobanurirwa ibikorwa bikorerwa abaturage.
Bamwe mu baturage baganiriye na Makuruki.rw bavuga ko kuva imiryango itegamiye kuri Leta yatangira gukorera ibikorwa byayo ku mihigo, byafashije abaturage kuko yabagejejeho ibikorwa byabafashije mu guhindura ubuzima bwabo.
Umwe mu baturage utuye mu Murenge wa Musha yagize ati: “ Nagize ubuzima bubi bitewe n’uko mama yambyaye nyuma ajya kwishakira undi mugabo ndatotezwa kugeza aho nifuje gupfa biranga. Nyuma ariko naje kujya I Ndera kubera uburwayi bwo mu mu mutwe bwavuye ku gutotezwa n’umuryango wo mama yashatsemo, nyuma umushinga witwa PLAN RWANDA wamfashije kongera kwigirira icyizere cyo kubaho kuko bamfashije kwiga imyunga ,ubu narangije kwiga kuburyo ubu natangiye kudoda imyenda igezweho byatumye ntakiri mu bantu bifuza gufashwa ahubwo nshobora kwikemurira ibibazo byose kandi ubu nifitiye icyizere cyo kubaho.”
Perezida wa Njyanama y’Akarere ka Rwamagana Kabagamba Wilson, yashimye uruhare abafatanyabikorwa bagira mu mihigo y’akarere, kuko ngo bigafasha kuyesa mu buryo bushimishije.
Yagize ati “Turizera ko tuzesa ibihigo kuko ubu uruhare rw’abafatanyabikorwa rushingira ku mihigo y’akarere ka Rwamagana bityo ku bufatanye na bo n’abaturage bizafasha akarere kwesa imihigo. Rwamagana dufite amahirwe kuba dufite agace karimo ubutaka bwera n’ibiyaga bya Muhazi na Mugesera n’andi mahirwe dufite tuzayakoresha hagamijwe iterambere rirambye.”
Umuyobozi wungirije mu kigo cy’igihiugu cy’imiyoborere RGB Munyandamutsa Jean Paul, yagarutse ku ruhare rwa JAF mu iteramere no guhindura imibereho y’abaturage aho yagize ati “Aho mwatangiriye ibikorwa mugendeye ku mihigo mwafashije abaturage kugira imibereho myiza kandi ntibabuze kwigenga kandi bikaba bigaragaza ko byagiriye abanyarwanda akamaro. Leta irabashimira uruhare mugira mu bikorwa bigamije imibereho myiza y’abaturage n’iterambere ry’igihugu.”
Abafatanyabikorwa bagaragaje ibikorwa by’ingirakamaro bakoreye abaturage bahawe amashimwe bitewe n’ibyo bikorwa byabo byabashije guhindura imibereho y’abaturage bakoze.
Justin NGABONZIZA
MAKURUKI.RW


text:
Ku nshuro ya mbere, abanyamakuru bo mu Rwanda, aba Leta, abigenga, n’abakorera itangazamakuru ry’amahanga rikorera mu Rwanda, babifashijwemo n’Inama Nkuru y’Itangazamakuru, basuye urwibutso rwa genocide rwo ku Gisozi, mu mujyi wa Kigali, ku ya 10 Gashyantare 2007.
Perezida w’Inama Nkuru y’Itangazamakuru, Padiri Karekezi Dominique, yasobanuye ko icyo gikorwa cyateguwe kubera ko itangazamakuru ryagize uruhare rurenga 50 ku 100, mu gutegura no gushyira mu bikorwa genocide yabaye mu Rwanda mu w’i 1994 .
Padiri Karekezi yakomeje avuga ko itangazamakuru rya none mu Rwanda rifite uruhare rwo gukosora amakosa yabaye, ndetse rigafasha mu gusana igihugu, rikaba rigomba guharanira ko genocide itakongera kuba mu Rwanda, rirwanya ingengabitekerezo ya genocide aho iva ikagera hose.
Abanyamakuru bamaze gusura urwibutso rwa genocide rwo ku Gisozi bunguranye ibitekerezo. Bibajije, ndetse bashyira no k’umunzani ,imyifatire y’itangazamakuru ku bijyanye na genocide yabaye mu Rwanda mu w’i 1994. Biyemeje kurwanya icyakongera gukururira Abanyarwanda amahano ya genocide.
Abanyamakuru ubwabo ni bo basabye Inama Nkuru y’Itangazamakuru ko basura urwibutso rwa genocide rwa Gisozi, ndetse basaba ko icyo gikorwa kitarangirira aho, ko cyahoraho.


text:
1 Timoteyo 2:1-3 - Irya mbere ya byose ndaguhugurira kwingingira abantu bose, no kubasengera no kubasabira no kubashimira, ariko cyane cyane Abami n’abatware bose kugira ngo duhore mu mahoro tutabona ibyago, twubaha Imana kandi twitonda rwose.
Ibyo ni byo byiza byemerwa imbere y’Imana Umukiza wacu.
Nifuje none kwibutsa abakristo imwe mu nshigano ikomeye badatindaho: gusengera abayobozi babo mu gihugu.
Nashimishijwe n’amagambo 3 akomeye ya Pawulo nize muri kiriya cyanditswe:
1) Gusengera abayobozi ni umurimo ubanziriza indi : "mbere ya byose" Kandi "cyane cyane";
2) Ni umurimo wagutse kandi ufite umumaro ukomeye.
3) Amasengesho dukora ku bayobozi ajyana no gushima ku bwabo.
Nyuma yo gutekereza cyane ( meditation) kuri iki cyanditswe, nasanze Abakristo tugomba gusubira mu nshigano yacu y’ibanze. Dore zimwe mu mpamvu:
Abayobozi n’abantu Imana ikoresha cyane mu kugeza umugisha ku batuye igihugu bose. Ushaka ko amasengesho yawe agira ingaruka nziza ku banyarwanda bose, witoze gusengera abayobozi bawe. Urugero: ushaka ko abarwayi bitabwaho, ibuka uruhare ubuyobozi bwiza bubifitemo, ushaka ko abana batari mu mashuri bahabwa amahirwe yo kwiga,...usengera abashomeri cyangwa abatishoboye...ibuka uruhare rw’abayobozi mu gusubizwa kw’amasengesho yawe.
Bafite uruhare runini mu ivugabutumwa dukora. Ahari ubuyobozi bubi gusenga no kuvuga ubutumwa ntibikunda. Nta hantu na hamwe ku Isi umuntu atangira Itorero ubuyobozi butabigizemo uruhare runini. Ubuyobozi bushobora kubinaniza cyangwa bugatuma bikunda. Kubera iyo mpamvu, dufite inshigano yo kubasengera kugirango umurimo dukora ukomeze ugende neza.
Bafite uruhare runini mu mutekano n’amahoro dushaka. N’ubwo twemera cyane ko amahoro n’umutekano bitangwa n’Imana, twemera na none ko ikoresha abantu. Kubera izi mpamvu n’izindi ntavuze, dufite impamvu ninshi zo gusengera abayobozi no gushima ku bwabo. Ni imwe mu nshigano zikomeye Abakristo bazabazwa. Ni nayo dusabwa cyane gukora kuko tutayikoze nta wundi wayikora.
Uno munsi usengere nibura abayobozi 3 ubavuga mu mazina, ubasabira umugisha.
Mugire umunsi mwiza mwese!
Dr Fidèle MASENGO, Foursquare Church Kimironko masengof@yahoo.fr


text:
Mu gihe hirya no hino mu Rwanda ku munsi w’ejo hashize kuwa 5 kanama 2016 hizihizwaga umunsi w’Umuganura, bamwe mubaturage bo mu tugari dutandukanye tugize umurenge wa Gashanda, akarere ka Ngoma mu ntara y’Iburasirazuba, bagarutse kuri uyu muco banemeza ko wari umunsi wo guhuza abanyarwanda.
Umuyobozi w’uyu murenge Niyigena Alexis yifatanyije n’abatuye uwo murenge mu kwizihiza umunsi w’Umuganura ndetse abasaba ko bakomeza kurangwa n’urukundo n’ubumwe kugira ngo barusheho gutera imbere.
Dore uko byari byifashe mu mafoto
Basangiza umuyobozi w’Umurenge wa Gashanda ibyo bejeje
Uyu mukecuru yarabacurangiye
Umuyobozi w’umurenge ageza ijambo ku baturage
Uyu musaza yabasobanuriye amateka y’umuganura
Abaturage bitabiriye ku bwinshi
Photo/ Muneza Ferdinand
Makuruki.rw


text:
Umunyamabanga Nshingwabikorwa w’Umurenge wa Byumba, Gahano Rubera JMV, yatangarije IGIHE ko Nyiramisago yishe umugabo we akamucoca umutwe akoresheje ibuye, ati “…yafashe arahondagura rwose, ibisebe ni byinshi mu mutwe.”
Yakomeje avuga ko nta makuru afatika yari yaboneka asobanura neza icyo yamuhoye, gusa ngo hari ayo bafite avuga ko bari basanzwe bagirana amakimbirane, ku buryo bari basanzwe banarwanira mu rugo rwabo.
Rufayire usanzwe uzwi muri ako gace nk’Umusangwabutaka yari amaranye igihe kinini n’uyu mugore babana nk’abashakanye aho banabyaranye abana benshi.
Gahano akomeza avuga ko ayo makimbirane bivugwa ko akomoka ku kuba Rufayire yashinjaga umugore we ubusambanyi, ari nayo mpamvu uwo mugore mu gufatwa yajyanywe kuri sitasiyo ya Polisi hamwe n’uwo mugabo ukekwaho kuba ari we basambanaga, akaba ari na we nyirabayazana w’urwo rupfu.
Nyiramisago, yemera icyaha cyo kwica abishaka Rufayire, ndetse kimuhamye yahanishwa igifungo cya burundu, dore ko icyaha cyo kwica uwo bashakanye gihanwa nk’icyaha cy’ubwicanyi giteganywa n’ingingo ya 140 y’igitabo cy’amategeko ahana.